Garraio publikoaren erabilera sustatzeko kanpaina, Bilbon . El Correo\nGarraio publikoaren erabilera sustatzeko kanpaina, Bilbon\nBilbobus pare bat Bilbon.\nAurkezpenean azaldu dutenez, ardatz nagusi bat izango du: 'Bilbobusen, egun hori gaur da'.\n15 marzo 201711:09\n'Zurekin mugitzen gara' izenburuko kanpaina jarri dute martxan Bilboko Udaleko Mugikortasun eta Iraunkortasun Sailak eta Bilbobus zerbitzuak, Bilbobus «kalitate handiko zerbitzu bihurtu duten gertakariak» gogoratuz eta garraio publikoaren garrantzia azpimarratuz, hirian joan-etorriak egiteko baliabide iraunkorra den neurrian.\nKanpainaren aurkezpenean azaldu dutenez, ardatz nagusi bat izango du: 'Bilbobusen, egun hori gaur da'. Esaldi horrekin azaltzen da etorkizuneko eskariak ziruditenak gaur egungo hobekuntzak direla. Adibidez, zerbitzuak 2016an egin dituen berrikuntzetako batzuk aztertzen dira, esaterako, doako txartela sei urtetik beherakoentzat edo erabat elektrikoak diren ibilgailuak ekartzea. Erabateko irisgarritasunaren aldeko apustuaren barruan, urtarriletik itsu batekin edo gurpil aulkian doazen pertsonen laguntzaileek doan joan daitezke Bilbobusean.\n«Horrekin batera, asteburuetan gaueko lineak izateak, unitate guztiak egunean birritan garbitzeak edo herritarren %99,8k 300 metro baino gutxiagora geraleku bat edukitzeak azpimarratzen dute Bilbobus erabiltzaileen beharrizanekin batera aldatzen dela. Izan ere, urtean 26 milioi erabiltzaile bidaiatzen dute 43 lineatan», adierazi du Alfonso Gil Bilboko alkateorde eta Mugikortasun eta Iraunkortasun Saileko zinegotzi ordezkariak.\nGainera, garraio publikoaren erabilera sustatzeko kanpainak RETAbet Bilbao Basket eta Bidaideak Bilbao BSR saskibaloi taldeetako jokalarien irudia eta laguntza izango du. Kanpainaren aurkezpenean bi taldeetako jokalariak izan dira, tartean Alex Mumbru eta Javi Salgado.\n«Pozik, garraio zerbitzuarekin»\nBestalde, Bilboko Udaleko Mugikortasun eta Iraunkortasun Sailak «beste buelta bat» eman dio Bilbobusen eta erabiltzaileen arteko harremanari. Aurreko astelehenean, herritarrak informatzeko eta haiekin komunikatzeko bideak zabaldu zituen eta kontu bat zabaldu zuen Twitterren (@bilbobus) eta beste bat Facebooken, informazioa hobetzeko, zerbitzuko erabiltzaileekin zuzenean komunikatu ahal izateko eta haien kontsultak eta zalantzak ahalik eta arinen konpontzeko.\nHalaber, laster webgune berri bat prestatuko du zerbitzuko informazio guztia erakusteko: lineak, tarifak, itxaroteko denborak eta bilbotarren eta udal garraio zerbitzuaren arteko harremana hobetzeko gainerako datuak.\n«Gure erabiltzaileak pozik daude garraio zerbitzuarekin, baina dena hobe daiteke eta eginahalak egingo ditugu hobetzeko eta irisgarritasun jasangarria lortzeko bide berriak zabaltzeko. Garraio publikoa gizartearen kohesiorako faktorea da eta horri laguntzen jarraituko dugu», azpimarratu du Gilek.\nIzan ere, seigarren aldiz jarraian, Bilbobus udal garraio zerbitzuak nota ona atera zuen iaz. 2016an, Bilbobuseko erabiltzaileek «oso ondo» nota eman zioten, eta %30ek uste zuen kalitatean hobetu zela, 2015. urtearekin alderatuta.


Dei egiten diogu Euskal Herri Langileari manifestazio horretara joateko, eta AMNISTIA OSOAren aldeko borroka indartzeko, are gehiago Ibon Iparragirre eta gainontzeko preso gaixoen aldeko ekimenak.\nIbon Iparragarrireren aurkako jendaurreko tortura legalak eta oro har larriki gaixorik dauden euskal preso politikoen kasuek argiro erakusten dute etsai ditugun bi estatu okupatzaileen nortasuna. Espainiako Erresumaren kasuan, azken hilabeteetan inoiz baino ageriago geratu da bere izaera neofrankista, Catalunyako borroka independentistari esker. Euskal Herrian betidanik genekienaz ohartzen hasiak dira beste nazioetako herritar asko: Espainia estatu faxista bat da, frankismo zaharra monarkia parlamentarioz mozorrotua. Aski berandu bada ere, pozgarria da 78ko erregimen neofrankistaren aurkako borrokara lagun berrriak inkorporatzea. Denon artean amilduko dugu sistema zapaltzaile hau!\nBi estatuen helburua, Euskal Herri Langilea makurraraztea da, eta horregatik torturatzen dituzte giltzapean dituzten euskal militante independentista eta sozialista iraultzaileak. Zeren espetxean bizi behar izatea tortura legala baita. Eta krudelkeria mugagabe horrek baditu helburu politiko zehatzak: terrorea zabaltzea euskal langileon artean, Euskal Herria askatzeko matxina ez gaitezen, Nafarroa Osoaren deskonkistaren alde borroka ez gaitezen, Sozialismoaren bidean urratsak egin ez ditzagun.\nBainan alfer-alferrik ari dira horretan, zeren eta Euskal Herri Langileak ez baititu bere seme-alabarik zintzoenak eta borrokalarienak etsaien presondegietan abandonatuko, emeki-emeki hiltzera kondenaturik.\nAMNISTIA OSOA eskatzen dugu euskal militante guztientzat, eta gainontzeko borrokalari iraultzaile ororentzat ere. AMNISTIA OSOA eta baldintzarik gabea! Hori da Euskal Herria independente, sozialista, birbatua, berreuskaldundua, ekologista eta feminista lortzeko bide bakarra. Etsaiaren aurrean amore ematea ez da bidea. Etsaiaren espetxe legeria onartzea ez da bidea. Etsaiak aitzinean damutzea ez da bidea.\nIrailaren 4ko agirian esan genuen bezala, EPPKko 221 presok erabakitako ildoa okerra da gure ustez. “Sauve qui peut!/¡sálvese quien pueda!” orokor bat da, “kolektiboki” onartua. EPPKren autosuntsitzea dela uste dugu. Aurtengo uztaileko kolektiboaren agirian agertzen da sakoneko kontraesan larria: “Legearen bidea ibiliko dugu gure askatasuna eskuratzeko, gatazkaren gainditzeak hala eskatzen duelako. Jakitun gara, noski, gaur egun indarrean dagoen legediak kontrako bidetik garamatzala, ez dagoela irtenbiderik.” Hori aitortuta ere, bide oker, antzu eta autosuntsitzailearen aldeko hautua egin dute 221 preso politikoek! Ez gaude ados, eta ozenki esaten dugu, berriz ere, ahoan legarrik gabe.\nEstatu zapaltzaileen legea presoak askatzeko erabiltzea ezinezkoa da, arau guztiak giltzapeko militanteen derrota politikoa lortzera bideratuta daudelako: damutzea eta kolaborazioa erdiesteko. Lege hauek bilatzen dutena da Euskal Preso Politikoen Kolektiboaren batasuna eta elkartasuna suntsitzea, inolako babes sozial eta politikorik gabe utziz 40 urteko kondenak bete behar dituzten militanteak eta beren familiak, “damutu ala hil!” dilema aurrean ezarriz. Eta damututa ere, ez dira kalera aterako …\nEPPKren gehiengoak hartu duen erabakiak ez du arazoa konponduko, baizik eta egoera sakonki okerragotuko, estatu okupatzaileen eskakizunak onartuko direlako. Euskal preso politikoek egin duten borrokaren legitimitatea hondoratuko da, jadanik gertatzen den bezala, “giza eskubideen diskurtsoak” hori dakarrelako.\nPraktikan AMNISTIA OSOAren parametroak kontuan hartzen ez badira, bai zentzu taktikoan (errepresaliatu guztiak baldintzarik gabe eta libre etxera itzultzea) bai zentzu estrategikoan (Euskal Herri Langilearen garaipena, eta beraz, INDEPENDENTZIA eta SOZIALISMOA eskuratzea), damutzearen bide labainkorrean murgiltzen hasten gara.\nHori ez da bidea! Bidea, AMNISTIA OSOAren alde lan egitea da, Euskal Herria independente, sozialista, birbatu, berreuskaldundu, ekologista eta feministaren aldeko borroka global eta integralean kokaturik.\nAMNISTIA OSOAren alde borrokatzea, betidanik egin izan dugun bezala, gure borrokaren legitimitatea aldarrikatzea da, eta estatu zapaltzaileen bortizkeria etengabe salatzea. AMNISTIA OSOAren alde borrokatzea, Independentzia, Sozialismoa, Birbatasuna eta Berreuskalduntzearen alde urte hauetan egindakoa defenditzea da, etsaien gezur eta manipulazioen aurka. AMNISTIA OSOAren alde borrokatzea da Euskal Iraultzaren esperantza bizirik atxikitzea, posibilismo eta oportunismo guztien kontra.\nIrtenbidea, Amnistiaren aldeko borrokaren inguruan indarrak batzea da, eta haratago joanez, Ezker Abertzale Iraultzailea sendotzea arlo guztietan, Nafarroako Euskal Errepublika Sozialista eta Feministaren bidean.\nAmnistiaren aldeko mobilizazio guztiak babesten eta txalotzen ditugu, eta bereziki, Amnistiaren aldeko eta Errepresioaren aurkako Mugimenduak antolatu duen manifestazioa, azaroaren 18an Bilbon eginen dena.


Burtsara ateratzea aztertzen ari da Euskaltel, hazten segitzea eta Euskadin etorkizun eta sustrai sendoak izatea helburu hartuta - Red de Parques de Euskadi\nBurtsara ateratzea aztertzen ari da Euskaltel, hazten segitzea eta Euskadin etorkizun eta sustrai sendoak izatea helburu hartuta\nEuskalteli Burtsara ateratzeko aukera aztertzen laguntzeko zenbait hautagairekin harremanetan jarri da enpresa.\nEuskaltelek uste du Burtsara ateratzeak lagunduko liokeela sektorean etorkizunean izango diren sendotze-prozesuetan protagonista izaten.\nAkziodunek berretsi egin dituzte Euskadin betiko sustraituta segitzeko konpromisoak (2012ko abenduan sinatu zituztenak).\nBurtsara ateratzeari buruzko behin betiko erabakia (SEP) ez da hartuko ekaina baino lehen.\nBurtsara ateratzeko aukera (SEP) aztertzeko izapideak egiten hasi gara, telekomunikazioen sektorean hazten segitzea eta Euskadin etorkizun eta sustrai sendoak izatea helburu hartuta.\nEuskalteli SEPa egiteko aukera aztertzen laguntzeko zenbait hautagairekin harremanetan jarri da enpresa, eta hautagaietako zein aukeratuko duten erabakitzeko prozesuan dago orain.\nHelburu hauek aintzat harturik egin nahi du Euskaltelek Burtsara ateratzeko aukeraren azterketa: telekomunikazioen sektorean operadore lider gisa duen posizioa sendotzea, errazago haztea eta etorkizunean errazago garatzea, merkatuetan ikusgarritasuna izatea eta hazkunde organiko eta inorganikoko proiektuak planteatzeko finantziazio osagarria eskuratzea. Hori guztia Euskadin duen tokiko nortasunari eta sustraiei eutsita egin nahi du, Euskalteleko bazkideek aho batez onartutako konpromisoak kontuan hartuta. Gainera, nazioarteko inbertsoreak erakarri nahi dira Euskadira.\nEuskaltelek uste du SEP batek posizio egokian utziko lukeela sektorean sendotzeko etorkizuneko prozesuetan protagonista izateko, eta horregatik erabaki du SEP posible bat aztertzea.\n2012ko abenduan, akziodun berri bat lortu zuen Euskaltelek: International Cable. Hain zuzen ere, haren akziodunak dira Trilantic Capital Partners eta Investindustrial Advisors, eta inbertsioak egin dituzte Euskadin (esate baterako, ITP, Talgo eta Panda Software). Garai horretan bertan, Kutxabankek, Iberdrolak eta bazkide berriak adostu zuten Euskaltel Euskadin sustraitzea bermatu behar zutela beti, eta, horretarako, hitzarmen bat sinatu zuten.\nHitzarmen horren arabera, Euskaltelen helbide sozial eta fiskala eta egoitza Euskadin egongo dira, eta marka eta funtsezko aktiboak Euskadin jarduerak garatzeko erabiliko dira.\nSalmenta-eskaintza publiko posiblea aztertzeko prozesuan, akziodunek funtsezko premisa gisa adostu dute aurreko konpromisoei eustea. Kutxabankek, berriz, analisi-prozesu hau abiatzeko akordioan gehitu du Euskaltelen erreferentziazko bazkide gisa segitzeko asmoa duela.\nBurtsara ateratzeari buruzko behin betiko erabakia ez da hartuko ekaina baino lehen. SEP posiblearen elementu nagusiak (eskainitako kapitalaren ehunekoa, inbertsore izan daitezkeenen tipologia, datak eta abar) martxan jarri den analisi-prozesuaren barruan erabakiko dira; hain zuzen, prozesurako hautatzen den aholkulariaren lana izango da hori.\nEuskaltelek, abiapuntu gisa, posizio ona du SEP bat analizatzeko, arrazoi hauengatik:\n– Lan egiten duen merkatuan duen lidergotzarengatik. Espainiar Estatuko lehen operadore alternatiboa da Euskaltel, liderra da Euskadin Banda Zabal ultrabizkorrean, Telebista Digitalean eta telefonia finkoan, eta telefonia mugikorreko erreferentziazko operadorea da.\n– Oro har, euskal ekonomiari egiten dion ekarpenarengatik, eta, bereziki, ekonomia digitalari egiten dion ekarpenarengatik.\n– Bere merkatu naturalean eta sektorean duen onarpen-maila eta balio altuarengatik.\n– Gogobetetze-maila altua duen bezero-oinarri egonkorra eta iraunkorra izateagatik.\n– Erabat zabaldua duelako azken belaunaldi teknologikoko azpiegitura, hirugarren batzuekin sinatutako hitzarmenen bidez osatua (duela gutxi GFI eta ZTE multinazionalekin sinatutakoen bidez, besteak beste), bezeroei kalitate handiko zerbitzuak eskaintzeko aukera ematen duena.\n– Kaxa sortzeko ahalmen handia duelako, jarduera operatibo eta finantzario sendoarekin.\n– Azken ekitaldian 155 milioi euro baino gehiagoko EBITDA lortu duelako, eta 50 milioi euro baino gehiagoko irabaziak; gainera, datozen urteetan haztea aurreikusita dago.\nBurtsara ateratzeko aukera honekin, Euskaltelek pauso erabakigarri bat egingo du enpresaren hazkundean, eta duela 20 urte jaio zenetik sektorean etengabe hazten joan den eta arrakasta duen proiektu hau sendotzen segitu ahal izango du.


EAEko turismoak galdutako pisua berreskuratu du - Debagoiena - Goiena.eus\nEAEko turismoak galdutako pisua berreskuratu du\nLeire Kortabarria 2013-09-26 18:26\nEstatuko erkidegoen artean, turismoak duen pisuaren arabera, 5. tokia berreskuratu du EAEk, atzerriko turismoari esker: hori jakinarazi du gaur Eusko Jaurlaritzak.\nEusko Jaurlaritzak Eustateik, Euskadiko Behatoki Turistikoak (Basquetour) eta Espainiako Estatistika Erakundeak (INE) emandako datuak aztertu ondoren egin du bere balorazioa. Gipuzkoak lortu du udako emaitzarik onena turismoan. Atzerritar turismoa, bestalde, iaz baino 2 puntu handiagoa izan da aurten. Oro har, abuztua "oso ona" izan da Euskadi osoan: sarrerak 2012an baino % 2,5 gehiago izan dira, eta emandako gauak, % 0,9 gehiago.\nBarnealdean, 13 puntu gehiago\nEskualdeka, Gipuzkoako Barnealdeak 43.044 sarrera izan ditu, iaz baino 13,1 puntu gehiago, eta 96.555 gau ostatu edo hoteletan emanda, iaz baino 12,3 puntu gehiago (EAEn gehien hazi den bigarren eskualdea da bai sarreretan, bai gauetan). Betetze-maila ez da hain ona izan: eskainitako ostatu-lekuen % 48,6 bete dira, iaz baino 0,9 puntu gutxiago.\nLanda-turismoari dagokionez, Gipuzkoako Barnealde eskualdeak 9.915 sarrera izan zituen, iaz baino 7,5 puntu gehiago; aldiz, emandako gauak 32.755 izan ziren, iazko kanpainan baino 4,1 puntu gutxiago, eta betetze-maila % 48 izan zen, iaz baino 3,5 puntu gutxiago.\nTuristen jatorriari dagokionez, oraindik ere Espainiakoak dira gehiengoa (turisten % 55,4), baina iaz baino zertxobait gutxiago: 0,9 puntu gutxiago, hain zuzen ere. Atzerriko turisten kopurua, aldiz, 2,2 puntu igo zen.


Zerbitzuak - Jai-Alai ostatua\nJai-Alaiko apopiloak, beren egonaldia interesgarria eta atsegingarria izan dezaten, ostatuak zenbait zerbitzu eskaintzen ditu.\nOstatuak, hala eskatzen duten apopiloentzako, gosariak emateko gela bat dauka prestatua. Bertan gosari osoak eta elikagarriak eskaintzen dira edozeinek bere etxean gosaldu dezakeen produktuez osatua; Esnea, infusioak, opilak, zukuak…\nOstatuak eraikin guztian Interneteko konexioa dauka. Konexioa kablerekin egin daiteke logela horretarako prestatuak baitaude edo haririk gabe WI-FIren bidez\nHerria eta ingurua hobe ezagutzeko, ostatuak leku interesgarriak ezagutzeko gidak eta esku orriak eskaintzen ditu, bertzeen artean Mendukiloko kobak edo Leitzalarreko parajea. Aldi berean oinezko ibilbideak egiteko gidak eskaintzen dira.\nLeitza inguruan BTT ibilaldiak egiteko mendiko bizikletak eskaintzen dira alokairu moduan. Holakoak egiteko leku ohikoa eta egokia Plazaolako bide berdea da. Ostatuak denetara 16 bizikleta eskaintzen ditu.\nTarifak: 2 ordu: 6€ / ½ eguna: 9€ / 1 eguna: 15€\nOstatuaren ondoan aparkaleku publiko bat dago eta ostatuan egonaldia egin ezkero ez da arazorik iaten bertan ibilgailua aparkatzeko.


Metalen soldadura - Elhuyar Aldizkaria\nHasiera » Erreportajeak » Metalen soldadura\n1. irudia: Soldadura baten zona desberdinak.\n1.- Termikoki eragingabeko zona.\n2.- Termikoki eragindako zona.\n3.- Urtze partzialezko zona soldadur ertzean.\n4.- Erabat urtutako zona; metal erantsiaren diluzio osoa piezaren metalean.\nSoldadur prozeduran material baten egoera (adibidez, tenperatura) aldatzen da, eta ondorioz, normalean bere jatorrizko ezaugarriak ere bai. Beraz, garrantzi handia dauka pieza nola soldatzen den jakiteak; kasu askotan piezaren geroko haustura soldadura dagoen lekuan hasten bait da. Horregatik, gaur egun soldaduren kalitate-kontrolak soldadur prozedurak bezain garrantzitsuak dira.\nSoldadur prozedura gehienetan bero-iturri baten bidez materialaren zati bat urtzerakoan bi piezen juntatzea lortzen da. Batzutan, juntatze-prozedura errazteko beste material bat eransten da. Ondorioz, soldadur zona ez da homogenoa izaten eta zati desberdinak bereiz daitezke, 1. irudian ikusten denez:\nTermikoki eragindako zonetan, mikroegituraren aldaketak azal daitezke; adibidez, bikor-neurriaren handitzea, tenple-egitura agertzea (hozketa azkarra izaten delako), eta abar. Ondorioz, zona horietan piezak hauskorragoak izango dira, piezaren beste edozein zatirekin konparatuz. Horregatik, piezaren hausturaren ikuspuntutik 2. eta 3. zonak dira arriskugarrienak.\nSoldadur sistema desbedinak honako bi talde nagusietara bil daitezke: galdaketazko soldadura eta presiozko soldadurara. Lehendabiziko taldean, bi osagaien arteko soldadurak materialaren urtze eta ondoko solidotzea eskatzen du, kanpoko edozein indarren aplikazioak erabateko garrantzia dauka, nahi eta kasu batzutan piezak berotu. 1. Taulan soldadur mota bakoitzaren adibide batzuk aurkezten dira.\n1. Gasezko soldadura\nTalde honen barnean, garrantzitsu eta ezagunena soldadura oxiazetilenikoa da. Sistema honetan bero-iturria, azetileno eta oxigenoa erraz lortzen da:\nC 2 H 2 +O 2 2CO+H 2 +106'5 Kcal\neta ondoko erreakzioak airearekin ere badaude:\nCO+1/2O 2 +2N 2 CO 2 +2N 2 +68 Kcal\nH 2 +1/2O 2 +2N 2 H 2 O+2N 2 +56 Kcal\nSugar-puntuaren tenperatura 3100°C izaten da.\nBese soldadur sistemekin konparatuz, arkuzko soldadurekin adibidez, geldiagoa eta kontrolatzen zailagoa da, eta beraz, momentu honetan gutxi erabiltzen da industrian.\n2. Arkuzko soldadura\nArkuzko soldadur sistema desberdinak daude; baina denak honako printzipioan oinarritzen dira: soldatzeko pieza eta elektrodo baten artean arku elektrikoa sortzen da. Elektrodoa estaldura ez-metalikoa duen metala da. Arkuak xafla edo soldatzeko metala urtu eta industu egiten du. Urtutako metala, aintziraren antza hartzerakoan, arkutik aldentzen da. Bestalde, elektrodoa ere urtzen da tantak formatuz, eta, azken hauek, arkuaren eraginez, urtutako metalak utzitako lekura jaurtikitzen dira.\nEstalduraren zati batek baporitzerakoan gasezko azala sortzen du, soldadurak airea uki ez dezan; gainontzeko estaldura urtzen da metalarekin nahastuz, eta zikinkeria biltzerakoan zepa sortzen du\nTalde honen barnean arku murgilduzko soldadura ere aurkitzen da. Kasu honetan, elektrodoa metalez bakarrik osaturik dago. Piezaren ertzetan eta elektrodo-puntuan fusioa batera gertatzen da. Azken honek, etengabeko aitzinapen-higiduraz baliatuz, metal gehigarriz hornitzen du, eta bitartean hauts berezi bat ezarriz, soldaduran oxidazio-prozedurari ihes egiten zaio. 3. irudian soldadur sistema honen eskema aurkezten da.\n2. irudia: Arkuzko soldaduraren eskema.\nAutomatikoki egiten diren soldadur sistemen artean, erabilena hau da; itsasuntzi, presio-ontzi zubitarako habetan eta abarretan bereziki.\n3. Elektroi-bonbardaketazko soldadura\nSoldatzeko piezak huts-ganbara batean sartzen dira eta elektroi-sortaren bitartez juntura inguruko zona urtzen da. Sistema-mota honek abantaila batzuk ditu; garbitasuna eta oxidazio-prozeduren eza adibidez. Gainera, soldatzeko-zona zehatz-mehatz kokatzen da eta horregatik erabilgarria izaten da soldadura zail eta hatzemangaitzetan. Dena den, elektroi-bonbardaketazko soldadura oso garestia da eta huts-ganbararen beharrak nabarmenki mugatzen ditu bere aplikazioak.\n4. Laserrezko soldadura\n3. irudia: Arku murgilduzko soldaduraren eskema.\nElektroi-bonbardaketazko soldaduraren ordez erabiltzen da. Bere abantailarik nagusiena, oso zona txikietan energi dentsitate handien kontzentrazioa edukitzea da, eta horregatik oso egokia da soldadur mota hau elektronikan erabiltzeko. Laserraren medioz adibidez, 0'01 mm-ko hariak solda daitezke.\nSistema honi esker, soldaduraren automatizazio eta produkzio-kantitatea nabarmenki handitu dira. Era berean, soldadur itxuraren kalitatea hain ona denez gero, azkeneko kontrolak urritu egin dira. Dena den, bere mugarik handiena soldatzeko sakontasunean datza. Gaur egun, nahiko zaila da 5 mm-ak gainditzea, eta normalean, milimetro bateko sakonera baino handiagoa behar duten kasuetan ez da erabiltzen.\n1. Eztandazko soldadura\nSoldadur mota hau ondoko printzipioan oinarritzen da: lehergailu baten bidez soldatzeko piezen artean abiadur handiko eztanda lortzen da. Leherketan, txirimola antza fenomeno bat azaltzen da, eta, gainazalaren oxidozko partikulak kenduz eta deformazio plastiko handiaren ondorioz, bi piezen artean erabateko juntaketa lortzen da (ikus 4. irudia). Presio-ontzi eta aluminio/aluminio/altzairu aleazioen aldaketa-junturetan erabiltzen da bereziki.\n2. Forjazko soldadura\n4. irudia: Lehertzapenezko soldadura.\nKasu honetan, ukipen-gainazalean zehar difusio eta bikorren birkristaltzearen bitartez, presio eta urtzeraino iritsi gabeko berokuntza mugatuaren konbinaziopean, piezak soldatu egiten dira.\nNormalean, altzairu herdoilgaitzetan erabiltzen da, eta batez ere, galdaketazko soldadura desegokia den kasuetan.\n3. Erresistentziazko soldadura\nNahiz eta presiozko soldaduraren eremuan sartu, erresistentziazko soldadura galdaketa eta presioa duen sistema mistoa da. Mota desberdinen artean, puntuzko soldadura da ezagunena.\nGehien erabiltzen den elektrodoa Cu-Co-Be aleazioaz egindakoa da. Bere formak oso desberdinak dira kasu bakoitzaren beharrak betetzeko\nEdozein altzairu herdoilgaitz soldatzeko, puntuzko soldadura oso egokia da, zeren eta sistema honen bitartez bero-jaulkipena txikia denez, mikroegituraren propietate herdoilgaitzak eta ezaugarri mekanikoak ez bait dira aldatzen. Adibide gisa, puntuzko soldaduran altzairu gozozko xafletan azaltzen den tenperatur banaketa erakusten da 6. irudian.\n5. irudia: Elektrodoen forma desberdinak.\nProzedura honen bitartez, xafla mehe eta ertainak (0'10-tik 5 mm-rainokoak) bi eta hiru soldatzen dira batera. Xaflen lodiera handiagoa baldin bada, arkuzko soldadura erabili beharko da.\n4. Ultrasoinuzko soldadura\nMikroelektronikaren beharrak betetzeko; hau da, soldatu behar diren elementuen txikitasun eta tenperatur mugagatik, azken urte hauetan soldadur mota berriak azaldu dira. Hauetako bat ultrasoinuzkoa da.\nUrre- eta aluminio-hari oso txikiak ( 25 m) zirkuitu elektronikoan ia berotu gabe soldatzeko, honako sistema erabiltzen da: hidrogenozko sugarraren bitartez hariak berotzen dira, berauen puntuei bola-forma eman arte. Ondoren, bola zirkuitu-gainazalaren kontra presionatuz, ultrasoinuzko bibrazioak aplikatzen dira. Modu honetaz, tenperatura igo egiten da pieza soldatu arte.\nSoldadur mota hau automatizatuta aurkitzen da, eta gainera, oso azkarra dela esan behar dugu. Hari mehe bat soldatzeko adibidez, 0'005 segundo bakarrik behar dira.\n6. irudia: Tenperatur banaketa altzairu gozozko xafletan, puntuzko soldaduran.\nHonenbestez bukatzen dugu soldadur sistemen aurkezpen txiki hau. Artikuluaren hasieran aipatu dugun bezala, ez dugu ahaztu behar soldadurarekin erlazionatutako beste arazoa, hau da, kalitate-kontrola. Nahiz eta hemen ez zehaztu, ia kasu guztietan, (garraio eta energi nuklearraren arloan bereziki) soldatu ondoren derrigorrez soldaduraren kalitatea ezagutu behar da. Ondorioz, kalitatea kontrolatzeko dauden sistemek edo teknikek izugarrizko garrantzia dute.


Cailly-sur-Eure - Wikipedia, entziklopedia askea.\nEric JUHEL (2014-2020)\n49° 06′ 59″ N, 1° 12′ 45″ E / 49.116388888889°N,1.2125°E / 49.116388888889; 1.2125Koordenatuak: 49° 06′ 59″ N, 1° 12′ 45″ E / 49.116388888889°N,1.2125°E / 49.116388888889; 1.2125\nClef-Vallée-d'Eure, Fontaine-Heudebourg, Heudreville-sur-Eure eta Irreville\nCailly-sur-Eure Frantziako udalerria da, Eure departamenduan dagoena, Normandia Garaia eskualdean. 2013an 230 biztanle zituen.\n2007an Cailly-sur-Eure udalerrian erroldatutako biztanleak 238 ziren. Familiak 100 ziren, horien artean 20 pertsona bakarrekoak ziren (12 bakarrik bizi ziren gizonak eta 8 bakarrik bizi ziren emakumeak), 32 seme-alabarik gabeko familiak ziren, 36 seme-alabak dituzten bikoteak ziren eta 12 seme-alabak dituzten guraso-bakarreko familiak ziren.\n2007an 120 etxebizitza zeuden, 99 familiaren etxebizitza nagusia ziren, 18 bigarren erresidentzia ziren eta 3 hutsik zeuden. Etxebizitza guzti hauek 119etxeak ziren. 99 etxebizitza nagusietatik 81 bere jabearen bizilekua ziren, 13 alokairuan okupaturik zeuden eta 5 doan lagata zeuden; 1ek gela bat zuen, 9 etxek bi zituzten, 9 etxek hiru zituzten, 28 etxek lau zituzten eta 52 etxek bost zituzten. 65 etxek euren parking plaza propioa zuten azpian. 34 etxetan ibilgailu bat zegoen eta 53 etxetan bat baino gehiago zituzten.\nCailly-sur-Eure udalerriko biztanleria-piramidea 2009an .\n2007an lan egiteko adina zuten pertsonak 163 ziren, horien artean 132 aktiboak ziren eta 31 inaktiboak ziren. 132 pertsona aktiboetatik 120 lanean zeuden (64 gizon eta 56 emakume) eta 12 langabezian zeuden (4 gizon eta 8 emakume). 31 pertsona inaktiboetatik 11 erretiraturik zeuden, 10 ikasten zeuden eta 10 "bestelako inaktibo" gisa sailkaturik zeuden.\n2009an Cailly-sur-Eure udalerrian 96 unitate fiskal zeuden, 240,5 pertsonek osaturik. Pertsona bakoitzeko diru-sarrera fiskalaren mediana urteko 22.665 euro zen. \n2007an zeuden 14 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 2 ostalaritza eta jatetxe enpresak ziren, 1 finantziazio enpresa zen, 4 zerbitzu enpresak ziren eta 1 «beste zerbitzu jarduera batzuk» multzoan sailkatutako enpresa zen.\n2000. urtean Cailly-sur-Eure udalerrian 3 nekazaritza-ustiategi zeuden.\nWikimedia Commonsen badira fitxategi gehiago, gai hau dutenak: Cailly-sur-Eure\nOrriaren azken aldaketa: 9 otsaila 2019, 12:53.


Valverde, Miguel Indurain Sari Nagusia irabazteko faboritoa\nMovistar taldeko murtziarrak erakustaldia eman berri du Kataluniako Voltan. Lasterketa zuzenean emango dute ETB-1ek eta eitb.eus-ek.\nValverde, irabazle Voltan / EFE.\nMiguel Indurain Sari Nagusia, zuzenean, larunbatean\nCaja Rural Espainiako Itzulian parte hartzera gonbidatu dute\nZUZENEAN | Induran Sari Nagusia, larunbatean 15:00etik aurrera\n19. Miguel Indurain Sari Nagusia egingo da gaur, Lizarran (Nafarroa), Euskal Herriko Itzuliaren bezperetan. Lasterketa zuzenean emango dute ETB-ek eta eitb.eus-ek, 15:00etik aurrera.\nAlejandro Valverde (Movistar) faborito nagusia da. Kataluniako Voltan erakustaldia eman berri du, sailkapen orokorra eta hiru etapa irabazita. Nafarroako taldearen etxeko lasterketan ere irabazi du lehenago Valverdek, 2014ko edizioan.\nSergio Henao (Sky) bigarren izan zen iaz, Ion Izagirreren aurka galduta Puyko Basilikaren igoeran. Michal Kwiatkowski ere britainiar taldean arituko da Lizarran.\nMovistar eta Skyrekin batera, beste hiru World Tour talde izango dira: Katiuxa, Orica-Scott eta Cannondale. Bi Continental Pro taldek (Caja Rural-Seguros RGA eta Cycling Academy), zazpi Continentalek (Euskadi-Murias, Burgos-BH, W52 Porto, Sporting Taviria, Radio Popular-Onda Boavista, Inteja, Equipo Bolivia, Kuwait-Cartucho.es eta Rietmun) eta Espainiako 23 urtez azpikoen selekzioak osatzen dute parte-hartzea.\nTxirrindulariek 186 kilometroko ibilbidea osatuko dute. Los Arcosko abiadura zirkuitutik igaroko dira, eta hiru igoera izango dituzte (Girgillao, Lezaun eta Eraul, helmugatik 10 kilometrora). Puyko Basilikako gainean egongo da amaiera.\nTxirrindularitzari buruzko albisteak


Ze pereza | Boligrafo gorria\nHasiera » Fauna publikoa » Ze pereza\nEstatu-arrazoia bezain iluna da Rubalcaba, estoldetako politikari bat, institutuko irakasle baten itxura kaltegabe hori eduki arren. Itzalpean mugitu zalea, botere faktikoekin aireztatu gabeko sotoetan edukitzen diren elkarrizketetan; zeren hortik at, animalia izu eta itsusia da, irribarre egiten du eta badirudi norbaitek aurpegian zauri bat egin diola; ez luke boto-emaile bat ilusionatuko, ezta sei hilabeteko oporraldiak hauteskunde programan sartuta ere.\nPresidente izateko lehiatu zenean, bere alderdia eraman zuen 1978tik ordura arte jasan zuen porrot handienera. Jada ez zegoen bonbarik, baina ezta botorik ere. 2014tik desagertuta dabil hedabideen lehen lerrotik, atzekoetara pasa delako, El País-en batzorde editorialean bukatu baitu. Martxa honetan, periodiko horren pertsiana ere berak jaitsiko du, bi gobernurekin egin zuen bezala. Bitartean, aurreratu digu zer mezu mota iritsiko den datozen egunetan irabazleen bafleetatik. Eta ze pereza ematen duen, aizue.


Tesia aurkezten barne komunikazioari buruz | Atabala\nTesia aurkezten barne komunikazioari buruz\n.-(e)k idatzia\t 2015(e)ko maiatzak 8 0\nJoan den martxoaren 25ean, asteazkena, aurkeztu nuen doktorego tesia MONDRAGON UNIBERTSITATEko Enpresen Zuzendaritza programaren baitan. Ikerlanaren helburu nagusia izan da ezagutzea zelako pertzepzioak eta nahiak dituzten langileek barne komunikazioari buruz Fagor Automation Kooperatiba Elkartean. Horretarako, aztertu da: batetik, zer pertzepzio duten langileek kooperatibak ematen dien informazioei buruz; bestetik, zer pertzepzio duten langileek kooperatibako arduradunek beraien kezkak eta nahiak entzuteari buruz; eta azkenik, zer pertzepzio duten langileek kooperatibako barne komunikazioko ekintzei buruz. Era berean, eta ezberdintasunik dagoen jakite aldera, pertzepzioak horiek guztiak ikertu dira kontuan izanik ondorengo aldagaiak: organoetako partaide, esku lan mota, lan egoera eta egoitza. Halaber, ikerketa burutzeko baliatu dira galdetegiak eta elkarrizketa erdi egituratuak.\nEmaitzei dagokionez, nabarmendu nahiko nuke ondorengoa: orokorrean, batez beste, langileak pertzepzioa dutela informatuak daudela kooperatibaren helburuei, jomugei, emaitzei eta gainontzeko informazioari buruz, nahiz eta aldagaien artean ematen diren ezberdintasun estatistiko esanguratsuak.


Emakumeen eta gizonen arteko berdintasun osoaren alde - Info - UPV/EHU\nInprimatu Emakumeen eta gizonen arteko berdintasun osoaren alde\nEspainiako Unibertsitateen EUEB\nEmakumeen eta gizonen arteko berdintasun osoaren alde\nLehenengo argitaratze data: 2019/03/07\nEmakumeen eta gizonen arteko berdintasunaren printzipio juridikoa ezartzea XX. mendeko gizartearen mugarri nagusietako bat izan zen, eta eskubide unibertsal horren erabateko gauzapena orain ikusi beharreko lorpen kolektiboetako bat da. Berdintasun eraginkorrerako bidean eskuratutako aurrerapenak gizarte eragile askoren eta, bereziki, unibertsitateen ahaleginaren emaitza izan dira. Funtsezko eginkizuna betetzen dugu balioen transmisioan, gizarte gero eta toleranteagoa, justuagoa eta parekideagoa eraikitzeari begira. Oraindik, ordea, ez gara helmugara iritsi. Eta amaierako txanpari heltzeko unea iritsi da.\nUnibertsitateak gure gizartearen isla gara, eta pozarren ikusten dugu nola lortu den emakumeen eta gizonen arteko oreka gure ikasgeletan, klaustroetan eta espediente akademiko onenetan. Alabaina, kezkaz ikusten dugu ere nola kristalezko sabai horrek erantzukizun goreneko postuetarako sarbidea oztopatzen jarraitzen duen, nola ibilbide zientifikoak edo akademikoak zapuzten diren familiaren esparruan emakumeek gehienbat bere gain hartzen dituzten zamen eraginez edo nola oraindik ez garen gai emakumeak karrera teknologikoetara erakartzeko. Ez dugu lortu ere gure unibertsitateko kideen artean indarkeria matxistarekin eta sexu edo sexuagatiko jazarpenarekin amaitzea.\nDesberdintasun horiek guztiek, bidegabeak eta onartezinak izateaz gainera –horietako asko legez kanpokoak–, talentu asko galtzea eragiten digute. Emakumeek arlo guztietan erabat parte hartzen ez badute, ikuspegi ordezkaezin bat galtzen dugu Zientziarako, eta balio jasangarriago eta eraginkorragoetara eramango gintuzketen ikuspegi berriak ukatzen dizkiogu gizarteari.\nEspainiako unibertsitateen EUEB bere unibertsitateen berdintasun unitateetatik egunero ari da lan egiten, berdintasuna gure komunitateetan eta haietatik kanpo bultzatzeko, eta, era berean, unibertsitateko genero ikasketen ibilbide luzea egin dugu jada, eta ikertalde bikainak ditugu. Guztion ahalegin horri esker, berdintasun politika publiko eta legedia berritzaileak ditugu, gizarte hobe eta bidezkoago bat eratzen laguntzen ari direnak.\nEkintza orok erreakzio bat sortzen du, ordea. Genero desberdintasunen azterketak corpus teoriko zorrotz bat eman digu, zientifikoki abalatuta dagoena eta argudio esklusiboki ideologikoak erabiliz zalantzan jarri ezin dena, azken hilabete hauetan egin den bezala. Unibertsitateok zenbait eztabaidek eragin diguten kezka adierazi nahi dugu, gizonezkoak baztertzen dituztela argudio nahasgarriez baliatuta berdintasun politiken existentzia bera eta genero indarkeriaren aurkako borroka zalantzan jartzen baitute. Hori dela eta, alderdi politikoei eskatzen diegu berdintasun politikei zorroztasunez eta erantzukizunez heldu diezaieten eta literatura akademiko espezializatuari eta generoari buruzko adituen jakintzari utz diezaioten eztabaida horiek argitzen.


Rafa Rueda eta Euskeria abesbatza elkarrekin, Mungian | Nontzeberri\nHasiera/MUSIKA/Rafa Rueda eta Euskeria abesbatza elkarrekin, Mungian\nBihar, hilak 16, Mungiako Olalde Aretoan arituko da Rafa Rueda Euskeria abesbatzarekin. Kantaria jaio zen herrian burutuko duen kontzertu berezian Rafa Rueda (gitarra, ahotsa), Jaime Nieto (baxua, teklatuak), Koldo Uriarte (teklatuak, ahotsak), Alvaro Olaetxea (bateria, perkusioa, elektronika), eta Euskeria Abesbatza (Urko Sangroniz zuzendaria, 15 ahots) bilduko dira. Ekitaldia 20:00etan hasiko da.\nRueda izenpean argitaratu du Rafa Ruedak bere azken proiektua. Bertan gitarra, ahotsa, elektronika eta literatura uztartu ditu bere bakarkako lan minimalistan. Gainera, oraingo honetan, oso modu berezian eramango du oholtzara: Bilboko Koral Elkarteko Euskeria abesbatzako 15 ahotsek lagunduta. Ikuskizuna argiztapen eta eszenografia bereziaz ere jantzita egongo da.\nRafa Rueda abeslari eta gitarrista bakarlari moduan hasi aurretik Broken Bihotz eta Pi.L.T. taldeetan aritu zen. Bost disko grabatu ditu era horretan, baina horretaz gain, literatura eta musika uztartzen dituzten hainbat proiektutan ere parte hartu du, adibidez Estepan Urkiaga Lauaxeta poetaren omenezko disko bat koordinatu zuen. Ekoizle lanak ere egin ditu beste kantari batzuentzat (Petti, Anje Duhalde, Jon Enbeita, Txuma Murugarren, Kokein…). Eta Lou Topet taldeko kide gisan ere aritu da.\nMungiakoaren ostean, sortzailea Donostiako Victoria Eugenia Antzokian izango da ikusgarri berriarekin, urriaren 24an.


ORAIN KALERA.EPPKren preso ohiek,herriaren aurrera | orain\nORAIN KALERA.EPPKren preso ohiek,herriaren aurrera\n05 de enero de 2014 - 10:15\nAITZIBER LASKIBAR Berriakoa\nMezu baikorra eman nahi zuten. Eraikitzailea. Eskuzabal aritu, eta konponbideari begirako ekarpena egin. Beraien inguruan nahastu dituzten urak baretu. Ondo neurtua zegoen dena, hargatik, Durangoko Plateruenan. Patxadaz aritu dira EPPKren bitartekariak eta duela gutxi askatu dituzten arte EPPK-ko kide izan direnak. Triunfalismo keinurik ez dute erakutsi hedabideen aurrean; haien arteko agur berorik ere ez. Guztia zen ondo zaindu beharrekoa mezua ondo uler zedin. Alde horretatik, esanguratsuak izan dira preso ohiek esandako lehen hitzak: «Kontziente gara gure hitzek sentimendu kontrajarriak sor ditzaketela, bati baino gehiagori ezinegona sortuko diotela. Hartara, arduraz arituko gara, borondate eta ikusmira baikor eta eraikitzailean, hainbeste urteren ondoren berriro ezagutzen ari garen errealitate sozial eta politikoari ekarpen xumea egiteko konfiantzarekin».Prentsaurrekoan parte hartu duten 80 lagun ingurutik 60 bat ziren azken hilabeteetan kaleratu dituzten preso ohiak. Asko, Estrasburgok 197/2006 doktrina baliogabetzearen ondorioz askatu dituztenak. Urte luzetan «salbuespen lege eta neurrien jomugan» izan direla adierazi, «sakabanaketak eragindako heriotz eta minaren lekuko» izan direla kontatu, eta EPPK-k atzo zortzi kaleratutako agiriaren norabidea hartu dute: «Gatazka politikoaren ondorioak ere badaramatzagu gure baitan, borrokaren lekuko eta subjektu izan baikara, jasan eta eragindako sufrimendua- ren hartzaile zuzen izan garen bezala; halaxe aitortzen dugu».2012ko urrian askatu zuten Itziar Martinez aritu da euskaraz preso ohien izenean. Gazteleraz, 197/2006 doktrina baliogabetuta askatu berri duten Antxon Lopez. EPPK-k hartutako erabakiekin «erabateko adostasuna» azaldu dute. «Ezker abertzalearen ekinbidez irekitako jokaleku politiko berriarekiko gure konpromisoa erabatekoa da». Minaren aitorpena ere egin dute: «Gatazka politikoaren ondorioekiko guri dagokigun erantzukizun osoa onartzen dugu».Gatazkaren konponbidea hizpide hartu, eta lortuko bada «ikuspegi integraletik garatuz» etorriko dela ohartarazi dute: «Gatazkaren erro politikoari helduz, eta hori euskal herritarrok gure geroari buruz erabakitzeko dugun eskubidean datza». Hartara, normalizazio politikoak erabakitzeko eskubidea gauzatu ahal izatea eskatzen duela ohartarazi dute.Era berean, «ondorio guztiak» konponbidean jarri beharko direla esan dute; beraz, baita presoen egoera ere. «Kolpe batean multzo handi bat kaleratu gara», adierazi dute. «Baina multzo handiagoak Frantzia eta Espainiako espetxetan jarraitzen du oraindik, eta egoera konpontzea premiazkoa da». «Gatazka armatuaren aroa amaitzearekin batera, haren ondorio guztiak konponbidean jarri behar dira». Salbuespen neurriak bertan behera utzi eta sakabanaketa lehenbailehen amaitu beharra aldarrikatu dute: «2014 honetan, sakabanaketaren 25. urteurrenak espetxe politikaren aldaketa ekarri behar du. (...). Presoak Euskal Herrira ekarri behar ditugu, eta azken presoa etxeratu».Herritarrei mintzatu zaie bide horretan lagun dezatela eskatzeko: «EPPK-k iniziatiba politikoa erakutsi du; orain jendartearen momentua da, kalearen momentua». Izan ere, preso ohien ustez, horrek ahalbidetuko du egungo «blokeoa pitzatu eta urratzea». Herritarrei, eragile sozial eta politikoei, alderdi eta instituzioei elkarlanean aritzeko deia egin die: «Guztion ahaleginarekin Espainiako eta Frantziako gobernuak mugiarazi behar ditugu».Bide horretan, EPPK-k urrats handia egin duela azaldu dute, eta nabarmendu mugimendu horien «balioa». Kolektiboak «euskal eragile sozial eta politikoekiko konpromisoa» adierazia duela gogorarazi dute, eta emaitzak iragarri dituzte: «Aurrera begira, ezbairik gabe, eremu zabala irekitzen du, eta beste eragile inplikatuekin batera mugimendu berriak ekarriko ditu». «Guk, EPPK-k aurrerantzean egingo dituen urrats eta ekintzak kanpotik bultzatzeko gure konpromiso pertsonala ere adierazten dugu», gaineratu dute. Era berean, «zapalkuntza gainditzeko» eta «askatasuna lortzeko» lanean jarraituko dutela adierazi dute, «maila sozial, ekonomiko eta politikoan topatu dugun gizarte aldatuan, herrikideekin eskuz esku».Hori guztia konponbideari eta ezker abertzaleak hartutako bideari egindako ekarpen gisa ulertzen dute preso ohiek, eta horretan murgilduko direla azaldu dute: «Gutako bakoitza ur tanta gara, itsasoa mugitzen laguntzeko. Daukaguna eskaintzen dugu: gure esperientzia eta bizipenak gatazkaren konponbideari begira eta proiektu politiko demokratikoaren mesedetan jartzen ditugu. Askapen prozesuan, ezker abertzalearen hautu politikoan, ekarpen xume eta eraikitzailea egiteko erabakitasuna dugu».\nEPPKren bitartekariak ere aurrera begira jarri dira, eta jarrera suntsitzaileak baztertzeko deia egin dute. Zigorra betea zuten presoen kaleratzeak «drama eta derrota politiko gisa» hartu dutenen «kanpaina politikoa» salatu dute. 20 eta 30 urte arteko espetxealdiak «zigor gogor eta erantsia» direla adierazi dute; ez dela «inpunitatea». Aldiz, «gatazkaren beste aldean» presorik ez egoteak estatu aparatuek inpunitate osoa dutela erakusten duela deritzote.Edozein kasutan, baikortasunez jarduteko gonbita egin dute Estanis Etxaburuk eta Arantza Garbaiok EPPKren bitartekarien izenean: «Presoen kaleratzeak modu positibo eta eraikitzailean hartuak izan daitezen deialdi arduratsua egiten dugu, apaltasunetik gatazkan parte izan denak asko du-eta ekartzeko gatazkaren konponbidean aurrera egiteko». Preso ohien hitzak ekarpen gisa entzuteko eskatu dute, hargatik, gonbidatuei hitza eman aurretik.Bestalde, «datozen asteetan» EPPKren hausnarketaren ondorioak «euskal eragile sozial eta politikoekin jorratzeko konpromisoa» hartu dute.\nPEDRAZ EPAILEA:"ASKEAK DIRA ETA BILERA AHAL DUTE"\nDurangoko ekitaldia hasi baino orduerdi lehenago eman zuen ebazpena Santiago Pedraz Auzitegi Nazionaleko epaileak, ekitaldia baimenduz. Espainiako Konstituzioaren arabera, biltzeko eta manifestatzeko eskubideak ez duela aldez aurreko baimenik behar dio bertan. «Hori erregimen diktatorialetan bakarrik gertatzen da». Ez du ekitaldiaren deialdian delitu zantzurik ikusten: «Deitzaileek hilaren 28an EPPK argitara emaniko komunikatua baloratu nahi dute, eta hori, berez, ez da inor gorestea». Deialdiari buruz ari da Pedraz, eta argi uzten du «oso bestelakoa» litzatekeela ekitaldian bertan delitu izan litekeen zerbait gertatzea. Horregatik eskatzen du ekitaldiari buruzko txosten bat.\n← NI,ZU TA BIOK.Bilbo ha olvidado su alma.\nORAIN KALERA.Bermeo se lleva la peor parte del temporal →


Goizueta eta Aranoko emakume helduentzako tailerra\nBerdintasun Batzordeak 60 urte baino gehiagoko emakumeei zuzendutako ahalduntze tailerra antolatu du.\nGaraiak, testuinguru geografiko eta historikoak zehaztu du emakume izatea zer den. Hori dela eta, emakumeek bete behar duten papera ez da berdina izan lehen eta orain, hots, denboran aldatzen doan zerbait da.\nLanda eremuan jaio izanak, aldi berean, emakumeen identitatea markatu du. Goizueta eta Aranoko emakumeak etxeko eta baserriko lanetan jardun dira, seme-alabak hazi eta hezi dituzte, gurasoak zaindu dituzte, eta orain ilobak zaintzea tokatu zaie. Hortaz, emakume belaunaldi hori, zaintza lanetan gehien aritu den belaunaldia da.\nHala ere, emakume gehienek ez diote inoiz guzti horri erreparatu, eta ez dakite beraien bizitzan emakume izateak zer abantaila eta zer desabantaila izan dituen. Ez dakite ezta ere, zer zerikusi duen emakume izateak beraien bizimoduarekin, egoera fisiko eta emozionalarekin. Hori dela eta, esandako guztia oinarritzat hartuz, ikastaro honen helburu nagusia da Arano eta Goizuetako emakumeen bizitza eta gaur eguneko egoera genero ikuspegitik aztertzea beraien ongizatea bultzatzeko asmoz.\nBi orduko lau saio egiten ari dira. Ikastaroan emakumeak izango dira protagonista, eta beraien esperientziatik aterako dira ondorio nagusiak.\nBesteen artean hauek izanen dira landuko diren edukiak:\n-Nola heldu gara garen emakumeak izatera?\n-Eta emakumea izanen ez banintz? Hainbat arlo aztertuko dira:\n-Gozatzeko ordua iritsi zaigu: Norbere ongizatea bilatzeko eskubidearen aldarrikapena:\nErrudun sentsazioari aurre egin\nEman eta jasotzen duguna alderatu\nAsetzen gaituena eta min ematen diguna ezberdindu\nGure burua maitatu\n-Azkeneko saioan biomugimenduari esker emozioak landuko dira.\nOharra: 60 urteak jarri ditugu muga bezala (helduentzat zela aurreikusita zegoelako), baina ez dugu nahi baztertzailea izatea, neurri batean baina 58 urteko emakume batek ere parte hartu ahalko zuen.\nEMAKUME HELDUAK: HELDU DA GOZATZEKO ORDUA!\n2018-05-02 urgentziazkoa eta apartekoa


PAPILLOR in Rhonda erosi batetik € 39\nPapillor in Rhonda\nOrdena krema bat Papillor in Rhonda, Espainia\nPapillor — emaitzak ikusgai 3 egunetan! Arrakastatsua izateko, jatorrizko produktuaren prezio handi bat bakarrik € 39, joan webgune ofiziala:\nitxaron hartu eta dei bat Kudeatzailea barruan ordu 1 galdera guztiak erantzun, eta amaitzean entrega at esan helbidea eta harmonizazio entrega.\nTalde ultra aktiboa krema mota guztietako papillomas eta warts Rhonda (Espainia) modu erosoa duzu. Recoger pakete bat postetxean edo izango da entregatu zure etxean mezulari bidez. Ordainketa ondoren jaso eta bere esku. Bizkortu gora-type arte ez dira 50% deskontua!\nNon erosi in Rhonda Papillor\nOrdena krema bat Papillor entrega Rhonda (Espainia) web-orri ofiziala marka. Kostua jatorrizko produktua soilik € 39, hiru urrats sinple bereizteko hasierako tratamendua:\noperadorea, deitu ahal izango Duzu, ordena berrespena;\nordaindu zure partzelaren gainean ordainagiria postaz edo courier el correo, eta Rhonda da eskuragarri ordaindu partzelaren daiteke lortu ondoren, bere gora postetxean edo mezularitza.\nKostua entrega arabera postariak zure helbidea desberdina izango da beste hiri Espainian. Gaur egun, 50% off, bizkortu ordena orain Papillor prezio murriztua. Orain inprimakia bete nahi dutenek erosketa bat profesional produktu Rhonda. Ahaztu warts betiko.\nOrdena in Rhonda Papillor


Aroztegia geldituko dugu!\nData: martxoak 17, 2021\nBaztango Gazte Asanbladak atzo egindako agerraldiaren berri dakargu oraingoan, bertan esandakoak bideo batean bildu dituztelarik.\nBestalde, Aroztegia eta gero zer? plataformarekin batera, deialdia luzatu dute, bihar, martxoaren 18an, goizeko 10.00etan eta arratsaldeko 18.00etan, Lekarozko plazan elkarretaratzea egiteko. Gonbidatuta zaudete.\nAroztegia eta gero zer? Baztango Gazre Asanblada


Ortzadar 071018 by Deia.com - Issuu\nlarunbata, 2018ko uztailaren 7a. 554. zenbakia\nPAKO SUDUPE Telesforo Monzon politikariaren biografia luze eta zabala landu du ikerlari azkoitiarrak -- 4-5. orrialdeak --\nLarunbata, 2018ko uztailaren 7a\nERBAITEN bila aritu eta are baliotsuagoa eta garrantzitsuagoa den zerbait ustekabean topatzea, hori da serendipia. Eta hori da Zizel taldeak bere lehen diskoari ipini dion izena, izan ere, Zizel proiektuak berak badu serendipiatik dezente.\nBartzelonan du sorleku magiak. Duela hiru urte hara joan zen Alberto Martinez (Azkoitia, 1990) soinu ikasketak egitera eta eskolako lan bezala eskatu zioten kanta bat konposatu eta midi formatuan entregatzeko. Hori izan zen berak osorik konposatutako lehen kantua, Serendipia izenekoa, diskoari izena emango ziona. Ondoren beste bat egin behar izan zuen, jada instrumentazio gehiagorekin eta estudioan grabatuta. At izena jarri zion abesti hari eta lagun batek animatuta, kantua argitaratzeko pausoa eman zuen. Lagun batek bideoklipa egin zion, Martinezek hari egindako lan batzuen trukean, eta konturatzerako proiektuari izena jartzen ari zen azkoitiarra. “Zizel aukeratu nuen, egurra lantzen ibili bainintzen garai batean eta asko gustatu baitzitzaidan. Gainera, gure musikak badu zizelkatzetik ere, artisau lana baita, poliki eta detailez egina”, dio Martinezek.\nKanta hark harrera ona izan zuela ikusita, erdi idatzirik zituen beste dozena-erdi kantu borobildu eta disko batean biltzea erabaki zuen. Zuzenean defendatzeko garaia ere iritsi zen, eta Bartzelonako Sidecar aretoan egin zuen estreinakoa, Zea Maysen aurretik. Baina laster ikusi zuen buru bakarra eta bi esku ez zirela nahikoak diskoko abestiak zuzenera nahi bezain ondo eramateko. Puntu horretan bilakatu zen bikote Zizel. Tandema osatzera etorri zen Mikel Iraeta (Azkoitia, 1992). 15-16 urterekin gitarrarekin saltseatzen hastetik, Azkoitiko Passepartout taldeko teklistaren ordezkapena egitera pasa zen zuzenean. “Ez daukat musika ikasketarik, eta ez nuen inoiz pianorik jo, baina hark irakatsi zidan –dio Iraetak–; taldeko abestiez gain, pianoko oinarrizko kontuak ere erakutsi zizkidan eta, horri esker, orain neure ideiak garatzeko tresna bat gehiago daukat”. Iñigo Borda artista azpeitiarraren muralismo lan baten bideoari musika jarri zion Iraetak eta, Martinezek, hura entzunda, ez zuen zalantzarik\nAlberto Martinez eta Mikel Iraetak osatzen dute Zizel taldea. ‘Serendipia’ euren lehen lanak elektronika, country-a eta euskararen arteko nahasketa dakartza OLATZ PRAT Bere bi kideak azkoitiarrak badira ere, Bartzelonan gorpuztu da Zizel proiektua. ZIZEL\nizan proposamena luzatzeko. Iraetak, bere aldetik, ez zuen zalantzarik izan hura onartzeko. HOTZ-BEROAK NAHASTUZ Zizelen musika definitzeko nahikoa litzateke hitz bakarra: eklektikoa. Baina ez da kontua xuhurrak izatea ere. Zizelen musika berritzailea da, harritu eta\nharrapatu egiten du. Izan ere, musika industrialaren, noise-aren, eta elektronikaren hoztasunak inoiz espero ez bezala fusionatzen dute country musikaren ukitu goriarekin eta rockaren melodikotasun indartsuarekin. Base elektronikoak, gitarrak, bateria, sintetizadoreak, teklatua eta ahotsa dituzte instrumentu.\nMartinezek berak idatzi ditu abestien letrak ere, euskaraz denak: “Sekula ez dut sentitu letra onak idazten ditudanik, baina behin esan zidaten At kantuaren letra oso ederra zela, eta orduan ohartu nintzen berdin zitzaidala nire letrak inork ulertzen ez bazituen ere. Lehen jendeak ulertzeko eran idazten nuen,\nAzala: Gorka Estrada Maketazioa: Janire Neches Lege Gordailua: BI 1720-06\nbaina orain gogoak emandakoa idazten dut. Badira letra zuzenak, baina badira nondik heldu ez daukaten beste batzuk ere”. Norbanakoagizartea-ingurunea triangeluaren arteko harremanen gaineko hausnarketak eta begiradak dira, oro har, Zizelen letrek jasotzen dutena, metaforez baliatuz sarri, indar estetiko zainduaz. Zer diren gauzak, taldekideak ez ezik, pisukideak ere badira egun Martinez eta Iraeta, azken hori ere Bartzelonara joan baita bizitzera. “Entseatzeko erraztasuna eman digu, batez ere, elkarrekin bizitzeak. Distantziara egiterik izango genuke zerbait, baina ez genuen harrapatuko orain daukagun puntua”, azaltzen dute. “Giro berdinean gaude eta, beraz, dena askoz errazagoa da”. SAREAN ENTZUNGAI Kanta berriak egiten jarraitzeaz gain, kontzertuak ematea dute orain helburu azkoitiarrek. Euskal Herrian badute dagoeneko udazkenerako hitzordu bat, herrian bertan Herrikoloreak jaialdian joko baitute, irailaren 15ean. Dena den, zuzenekoen zain egon ezin duenak, sarean badauka Zizelen musika entzuteko aukera: https://zizel.bandcamp.com webgunean.\nFikzioa 1. Gerezi garaia\nTITULUA: ‘DUCHAMPEN INGUMA’\nIBURU zail bezain txundigarria begitandu zitzaidan Eric Dicharryren Errudun (Maiatz, 2016). Ortzadarreko txoko honetan genioen kolpean edo efektuan oinarritzen zuela bere poesia bizia, non poesia zen errepikapena, letania, prosa, publizitatea, telebista, ingelesa, frantsesa, dena. Betetasun hura kasik absurdu bihurtu zen liburu hartan. Edo amets osterantzean. Edo lilura. Bada, oraingoan txanpaldua eta bigundua arean, armoniatsuago eta era berean sakonago dator Dicharry (Baiona, 1969; antropologian doktorea, artearen ikerlaria, ikonoklasta), eta beste behin gaztigatzen digu poesia eta artearen beste ezein adar izan daitezkeela bi bide, baina helburu berbera dutela finean: “Lumaren gainean/ Lumaz idatzi”. Fisikoa da ia bere diskurtsoa, poesia esplikatzen du eskulturaren bidez, sailkatzeko, normalizatzeko, garbitzeko… kritika soil batean deskribatzeko eta epaitzeko inposiblea den liburua argitaratu du: “Utzi behar diot/ kulturaprozesuen/ arteko loturatramari”. Dicharryk zenbait erreferentzia dauzka Urrutia Capeaurenak, beste\nEGILEA: ERIC DICHARRY\nARGITALETXEA: PAMIELA, 2018\n2. Zalditeria gorria Isaak Babel. Igela.\nbatzuk Velazquezenak. Klasikoa eta abangoardista, beretzat ez dago bereizketarik hor, ariketak definitzen du-eta artista: “Nonahi dena/ ikusezin baita/ nonahi dena/ entzunezin bilakatzen baita/ edonon/ zernahi/ idatzi.” Liburu hau irakurri daiteke nagikeriaz eta irakurri daiteke adimen argi batekin. Idazleak maisukeria edo goi-idazkera bat darabil uneka, baina beti interesgarri, beti berri, irakurlea kitzikatzeko idatzitako liburua dela hartu behar da kontuan. Normala, ordea, digresioetan eta esperimentuetan galtzen denean, norbera ere galtzea. Proportziorik eta kanonik eta edertasunik ez eskatu artistari. Badu poema bat (91. orrialdean) errepikapen gogaikarri batean oinarritua, sobran dagoela dirudiena eta funtsean liburuaren arima deskribatzen duena, kontzeptuen eta ideia apurtzaileen inflamazioa baita Duchampen inguma, mailua daukana beti jo eta jo bere gain, baina ez dena egundo deformatzen, bere bokazioa delarik gauza efimeroek duten bokazioa, desagerpena: “PS: autoerreferentziala den olerkiaren/ indarrez hasten naiz/ idazten,/ sinesten,/ hausnartzen,/ dardaratzen,/ ikaratzen,/ trenpatzen,/ bustitzen,/ hazten,/ erortzen,/ desagertzen”.\nEz du uzten gozatzen edertasunaz ez bada lerro artean. Dena da zerebrotalka eta hausnarketa metaliterario eta artistikoa\n‘Gaur galtzea tokatzen da’\nGotzon Hermosilla. Elkar. 120 orr. 12 euro.\nEsti Martinez Diaz de Cerio. Balea Zuria. 70 orr. 10 euro.\nGau giroko istorioak\nLarruazal berri bat\nGotzon Hermosillak (Barakaldo, 1966) bakarka osatu duen fikziozko lehen liburua da ‘Gaur galtzea tokatzen da. Eta beste istorio batzuk’. Bi ipuin mota elkartu ditu egileak bertan. Batetik, taberna-zuloko istorioak. Bestetik, han eta hemen giroturiko narrazioak: Galizian gerraostean Guardia Zibilaren zanpaketa, 60ko hamarkadan Euskal Herrian grebak apurtzeko eskirol gisa kontrataturiko migratzaileak, Meatzaldeko industralizazioaren lan-baldintza gogorrak... Lehenago, ‘Road-movie’, ‘Ramones, familia maitagarria’ eta ‘Idoloak akatu genituenekoa’ idatzi ditu Hermosillak.\nEsti Martinez Diaz de Cerioren (Iruñea, 1991) ‘Azalberritze bat’ izeneko lanak irabazi du Donostia Kultura I. Poesia Saria. Poemaz poema, egileak azalberritze baten prozesua kontatzen du liburuan; minetik hasi, eta aldaketa ospatzerainoko bidea, azaleko berritzea sakoneko aldaketa ere badela agertuz. “Larruazal berri bat ospatuko dut gaur, berria izateari uzten dion arte”. Esaldi horrek ematen dio hasiera liburuaren hirugarren atalari. Lehen poesia liburua du Martinezek. Orain arte, narrazio laburrak idatzi izan ditu. Balea Zuria argitaletxearekin plazaratu du lana.\n3. Mari-mutil handi baten bluesa Leslie Feinberg. Katakrak.\n4. Etsaiak, lagunak, ezkongaiak, mataleak... Alice Munro. Igela.\n5. Errepidean Jack Kerouac. Pasazaite.\nEz Fikzioa 1. Zuloa Xabier Gantzarain. Elkar.\n2. Iruñeko historia Hainbat egile. Pamiela.\n3. Soldataren patriarkatua Silvia Federici. Katakrak.\n4. Alardea, ukatutako... M. Asensio, A. Iraola. Berria.\n5. Eneko Irigaray, aljeliar konexioa Joxean Agirre. Txalaparta. ITURRIA: Katakrak\nPAKO SUDUPE IKERLARIA ETA IDAZLEA\n“Telesforo Monzon kontserbadorea zen gizarte gaietan eta iraultzailea aberri kontuetan” ‘Telesforo Monzon, aristokrata abertzalea’ biografia ondu du Pako Sudupe ikerlariak liburu mardul batean. Bergarako politikariaren bizitza jaso du bertan, baina baita Euskal Herriaren mugarri historikoak eta euskal abertzaletasunaren bilakaera ere JONEBATI ZABALA\nELESFORO Monzonen bizitza paperera ekarri du Pako Sudupek (Azkoitia, 1959), Telesforo Monzon, aristokrata abertzalea. EAJtik HBra bilakaera politiko-kulturala lanean (Txertoa argitaletxea). Jose Luis Alvarez Enparantza Txillardegiren lana egiten ari zela, hark esan zion Monzon “abertzale handi eta eredugarria” izan zela, eta haren inguruko biografiarik ez zegoela ikusita, hutsune hori betetzea erabaki zuen Sudupek. Ez da mugatu Monzonen bizitzaren ingurukoak kontatzera, Euskal Herriaren mugarri historiko batzuk ere islatu ditu lanean, euskal abertzaletasunaren bilakaera irakur daiteke orriotan. Zergatik Telesforo Monzonen biografia? Esaten duzu ez zenuela apologiarik egin nahi. Bi arrazoi nagusigatik idatzi dut biografia. Txillardegiren lana egiten ari nintzela, hark esaten zuelako Monzon abertzale handia zela, “eredugarria”, eta ikusi nuen ez zegoela gehiegirik idatzita berari buruz, biografiarik ez behintzat. Biografia bat merezi zuela eta, hortik abiatu nintzen. Zelakoa izan da dokumentazio prozesua? Artxiboetara joan nintzen orduan, nik bera ez bainuen ezagutu. Idatzien bitartez ezagutu nuen, bere jaiotetxeko artxibora jo nuen, Olaso dorretxekora, gero Euskadiko Artxibo Historikora; gutun asko topatu ditut hor. Ahotsak Debagoienako lekukotasunak jasotzen dituen proiektua ere baliatu dut, Sabino Arana Fundazioa, Tolosako Probintzia Artxiboa… Horiez gain, oso garrantzitsua izan da Koldo Izagirreren Langosta baten inguruan bilduma, 80ko hamarkadan sei liburukitan\nMonzon ez da inoiz erabat ahaztuta egon, baina orain arte ez zegoen bere bizitza liburu batean bilduta”\nbere hainbat artikulu bildu zituen eta hori oso baliagarria izan da. Egia da badaudela Monzoni buruzko liburuak, esaterako Anai Arteak argitaratutako Hitzeko gizona. Bertan, bere artikuluak eta berarekin harreman handia izan zutenen testigantzak jasotzen dira. Iñaki Anasagastik Llámame Telesforo idatzi zuen berari 1973an egindako elkarrizketa baten berri emanez, Egin-ek ere atera zituen bere artikuluak… Inoiz ez da erabat ahaztuta egon, baina ez zegoen liburu batean bilduta bere bizitza, haurtzarotik heriotzara, hau da, ez da egon bere biografia bat eskuragarri. Gaur egungo gazteek zer dela-eta ezagutu behar dute Monzon? Batetik, esango nuke adin jakin bat daukagunok perspektiba historikoa edota bilakaera politikoa ikusteko interesgarria dela liburua irakurtzea. Orain dela 80 urte ze planteamendu zeuden, ze haustura eta erreforma, hori ondo islatzen du Monzonek. Gainera zubigilea izan da abertzaleen artean. Gaz-\nteen kasuan, zaila da eurei erakargarri gertatzea horrelako pertsonaia historiko bat, askoz ere errazagoa izango litzateke hari buruzko pelikula bat egingo balitz, eta emango luke egia esan, pelikula bat baino gehiago egiteko ere. Zubigilea zela diozu, eta euskarari balio politikoa eman zion gutxietakoa. 60ko hamarkadatik aurrera desmarkatua zegoen, EAJkoa zen eta bere burua jelkidetzat zuen: kristaua, elizaren doktrina soziala eta aberriaren askatasuna. Baina berari iruditzen zitzaion EAJk irekia izan behar zuela eta lekua izan behar zutela, komunistak baztertuta, beste guztiek. Irekita egon behar zela, ezin zela izan aberatsen alderdia. Bera aberaskumea zen, baina herrikoia izan behar zuela uste zuen eta abertzale berriei lekua egin behar ziela, ez baztertu. Abertzale eta gudari zaharrak abertzale berriekin uztartzen edo lotzen saiatu zen. ‘Aristokrata abertzalea’ eraman duzu izenburura. Monzon ondoen deskribatzen duten bi hitzak dira? Berak esan zuen Bergara, bera jaio zenean (XX. mende hasieran), zaldunen eta langileen herria zela. Monzon zaldunen familiakoa zen. Argitaratu zuen lehenengo artikuluan, El euskera y las clases altas del País, “aristocracia vasca” deitzen zion bere familiari ere. Hor kritikatzen zuen euskararen aristokrazia, oso ona izan zela herriarengatik egin zuena, interes publikoaren alde lan egin zuela, baina hizkuntza kontuan gaizki jokatu zuela, baztertu egin baitzuen euskara, gutxietsi. Ondorioz, esaten zuen, euskal izpiritua ere galdu\nPako Sudupe ikerlaria Telesforo Monzonen ingu\nuruko bere liburu berria eskutan duela. GORKA ESTRADA\negin zela, arroztu. Horri buelta eman behar zitzaiola uste zuen bergararrak; bere ustez, Euskal Herria kohesionatzeko ez zuen balio erlijioak, arrazak, baizik eta nagusiki hizkuntza zen balio zuena. Horregatik, euskarari balio politikoa eman zion Monzonek, hain justu zazpi lurraldeen arteko elementu kohesionatzaile bezala.\neta ez zuten behartu ezkertiar izatera. Bera kristaua zen, baina ez klerikala edo apaiz zalea. Bera demokrata zen zentzu horretan, esaten zuen independentziaren alde borrokatuko zuela, baina autodeterminazio eskubidea onartzen bazitzaion Euskadiri, berak onartu egingo zuela jendearen erabakia. Hau da, erabakitzen bazen autonomia edo konfederazioa Iberiar penintsulan edo independentzia. HBn esku zabalik hartu zuten eta azken lau urteak hortxe egin zituen, lasai asko bizi beharrean, borroka politikoan: desobedientzia zibilean, manifestazioetan, Langraizeko kartzelan, gose greban…\n“Kontserbadorea gizarte gaietan eta iraultzailea aberri kontuetan”. Ondorio hori atera duzu. Nola izan daiteke? Ez da kontraesana? Esan dezagun kristau demokrata zela. Adibidez, feminismoarentzat ez da erreferentea izango Monzon, ezta Marxista bazara ere. Baina bai abertzalea izanez gero, eta batez Kontzientzia arazoak izaten omen zituen ETAere zazpi lurraldeak zure aberria direla sen- ren ekintzak zirela-eta. titzen baduzu. Ipar Euskal Herriarekin lotu- Hori da. Gaur egun komikoa iruditu dezake, ra estua zuen: gurasoak Senperen ezkondu baina Piarres Larzabalekin oso harreman ona zuen, biak ziren teatro ziren, umetan Donibane zaleak, eta 30 urtez ia eguLohizunen bizi izan zen nero ikusi zuten elkar. Eraurte batzuez... Eurentzat baki politikoak hartu atseden leku zen. Oso behar zituztenean, espiriberea zen. Nafar zaletasun tu santuari eskatzen omen ikaragarria ere bazuen. zioten argitasuna, ea ondo Gainera, bere arbasoetako jokatzen ari ziren, eta bat, garrantzitsua gainera, Euskarari balio politibatez ere, kristau bezala Iruñean jaiotakoa zen, koa eman zion Monzoondo jokatzen ari ziren. Tadeo Monzon. Bergarako nek zazpi lurraldeen Larzabalek esaten du Olasotar emakume arteko ementu koheMonzonek ez zuela ezer batekin ezkondu zen. sionatzaile bezala” egin kristautasun aldetik Nafarroan bakarrik 50 bat leporatu dakiokeenik. hitzaldi eman zituztela Berak uxatzen zizkiola esaten du Irujok, Jose kontzientzia zalantzak, Antonio Agirre eta Monzonekin batera: Lizarran, Lekunberrin, Tafa- kezkak eta beldurrak. lla, Agoitzen… Ez du esaten non, baina tokiren batean harrika hartu zituzten, eta horrek Ze ondorio atera dituzu? Harritu zaituen ezer pena handia ematen zion. Hitzaldi horiek topatu duzu bidean? Nafarroa berreskuratzeko ziren, Estatuto Vas- Ez dakit ondorio bakar bat soilik atera daiconavarro-tik kanpo geratu zenean. Agirrek tekeenik. Nik bere testamentua aipatuz bukaCampaña de Conquista de Navarra deitu tuko nuke. Maite zuen arrano beltza, zazpi omen zion. 60ko hamarkadan Irujori esaten lurraldeetan arrano beltzak berea du Nafazion bi gauza zirela inportanteak: bata, Nafa- rroa, Iruñea, baina baita ere Gernika eta EAE, rroaren mistika eta bestea, euskara. “Ametsa baita Donibane Garazi ere. Zazpi lurraldeeaurrera ateratzeko” gerra aurrean baino tan hegaldatu eta bizitzeko moduan zioen berak. Euskarari dagokionez, euskaldunoi faktore gehiago zeudela zioen. kardantxiloak bezala kantatzea dagokigula Jelkide sentitu zen hil arte, kristau demokra- zioen Monzonek. Abertzale guztiok etsaiata izanik, baina Herri Batasunan beso zaba- ren aurrean bat egin behar dugula ere esaten zuen, “Mari-gaiztok banatzen gaitu”. Hislik onartu zuten. Berak bere ideologiarekin jarraitu zuen. Herri torian zehar banatu gaitu eta zatiketa horiek Batasunan beso zabalik hartu zuten, euskal alde batera utzita batu egin behar dugula estatuaren alde zegoen, zazpi lurraldeen alde, zioen.\nildutako materiala poliki-poliki antolatzen joan da Pako Sudupe, eta kronologia eta tematika gurutzatzen diren bost zatitan banatu du Telesforo Monzonen biografia. Suduperen arabera, hiru etapa izan zituen Monzonek (Bergara, 1904-1981): “Zaldunen familia batean jaio zen; lehen 25 urteetan, aita goiz hil zitzaiola medio,amaren gonapean egon zen. Zuzenbide ikasketak hasi zituen arren, ez zituen inoiz bukatu, ikasle txarra zen eta”. 1926an “bere klasetik urruntzen” hasi zen, eta Suduperen esanetan, euskarak zerikusi handia izan zuen horretan. EAJko kide “garrantzizkoa” izan zen: GBBko buru eta EBBko kide, Espainiako Kongresuan diputatu eta lehenengo Jaurlaritzako kontseilari. Euskara zeukan ardatz, eta bere arbasoei kritikak ere egin zizkien euskarari garrantzia ez emateagatik. “Telesforok berak berreskuratu egin behar izan zuen euskara”, eman du jakkitera Sudupek. Hizlari gisara ere nabarmendu zen Monzon, eta Kongresuan EAJko beste kideekin 1930eko hamarkada hasieran egindako lana ere azpimarratu du Sudupek: “1931-1936 aldian EAJkoak oso deserosoak ziren Kongresuan”. Frankismoaren diktadura aurrera zihoan heinean, EAJren ildoarekiko kritikoago agertu zen Monzon; oso lotuta ikusten zuen Espainiako politikarekiko, eta 1956an dimisioa eman zuen karguetatik. “Gainera, uste zuen EAJk ez zuela nahikoa egiten euskal kulturaren eta euskararen alde”. 1958an ETA sortu zen, eta Ipar Euskal Herrian iheslariak ezagutzen hasi zen Monzon. “Zazpi lurraldez osatutako euskal estatuaren alde egin zuen beti, eta sinesten zuen horretan. Uste zuen bazela benetako aukerarik horretarako”. 1981ean hil zen, Eusko Legebiltzarreko diputatu zela.\nPlazen gozamena helburu Umorea eta aldarrikapenak ardatz ditu Gozategik ‘G puntua’ diskoan. Besteak beste, plaza eta kalejiraren garrantzia aldarrikatu dute. Gaur Busturian egongo dira plaza alaitzen KATTALIN BARBER\nORTZI urte dira Gozategik kantu berriekin osatutako disko bat argitaratzen zuenetik. Hogei urteko ibilbidearen errepasoa egin zuen taldeak All Stars 1992-2012 diskoan eta joan den urtean, berriz, 25. urteurrena ospatu zuten lagunez inguratuta, zuzeneko disko eta dokumental bat tarteko. Sasoi onean dago taldea, eta azkenaldian buru-belarri ibili dira Iñigo Goikoetxea eta Asier Gozategi G puntua prestatzen.\n1992. urtean hasi ziren elkarrekin jotzen Asier Gozategi eta Iñigo Goikoetxea, eta ez dira banandu ordutik. “Bageneramatzan lau bat urte melodia berriekin, baina bizitzako gorabeherak direla eta ezin izan gara horretara sakon jarri”, adierazi du Goikoetxeak. Disko bat ateratzeak denbora eskatzen du eta joan den negua probestu dute, 25 urteak handitasunez ospatu ondoren, grabaketa lanak egiteko. G puntua da emaitza: “G puntua, g hitzaz inguratuta gaudelako: gozamena, Gozategi, Goikoetxea... Asierrek dioen moduan, batzuetan gilipollas xamarrak ere bagara”, dio barrez taldeko kideak. Baxua, txarangoa eta ukelelea jotzeaz gain, abestu ere egiten du Goikoetxeak, aurreko lanetan bezala. Lan berria “denentzako moduko” kantuek osatzen dute, “gozamen eta alaitasunez betetako abestiak dira, bizi-poza ematen duten horietakoak”. Hamahiru abestiz osatutako diskoa da G Puntua eta, lehenengotik azkenera arte, “oso Gozategi” da diskoa. Taldearen identitatea mantentzen da diskoan eta “bizitza ulertzeko modu baikorra” zabaldu nahi dute. Gozategi trikitia da; dantza, gozamena, baina baita kritika ere. “Letra, melodia eta kantuen tratamendua oso gureak dira; oso gure sentitzen dugu diskoa”, aitortu du Goikoetxeak. Izan ere, 26 urte ez dira alferrik pasatzen eta urte hauetan guztietan bizitakoa eta sentitutakoa bildu dute azken lanean. Umorea alde batera utzi gabe, Gozategiren zigilua baita, aldarrikapen soziala eta kritika nabari dira haien hitzetan, haien mundu ikuspegia delako, baita ere. UNE BAKOITZERAKO ABESTIAK Euskarari buruz hitz egiten dute Chiquitaco Can Tac eta Arinaiztarrak abestietan; Jon Sarasua bertsolariak idatzi ditu Afrika Ungumama, Ungumama eta militarismoari buruzko Riki Raka abestiak. Hitzik gabeko bi kantu ere sartu dituzte diskoan, Aita fandangoa eta Haizea arin-arina. Julen Alonso trikitilariaren laguntza izan dute azken bi pieza horietan eta baita Triki-triki eta Kitaniebes abestietan ere. Hamahiru abesti, eta momentu bakoitzak abesti bat izan dezakeela uste du Goikoetxeak. Adibidez, momentu lasai batean Afrika Ungunama bezalako kantua gomendatzen du, eta momentu alaietarako, berriz, Gure txikitako kantak. Kan-\nende laurdena pasatxo taula gainean pasa ondoren, musikarekin emozionatzeko gaitasunarekin eta grinarekin jarraitzen du Gozategik. Asier eta Ainhoa Gozategi anai-arreba oriotarrek eta Iñigo Goikoetxea altsasuarrak osatu zuten Gozategi taldea, 1991. urtean, eta ‘Nornori-nork’ kantuarekin egin ziren ezagun. Musika freskoa, bizia eta adin guztietako entzuleen gustukoa eginez agertu ziren plazara. 1995ean iritsi zen Gozategiren estreinako diskoa: ‘Gozategi’. Alabaina, urtebete geroago heldu zioten arrakastaren bideari, ‘Ainhoa’ proiektuari esker. ‘Nirekin’ abestiak asaldatu zuen euskal musikagintza, doi-\nnu itsaskor eta letra gogoraerraza lagun. Hain zuzen ere, Jon Maia bertsolariaren hitzak jaso zituen bizkaieraz abestutako kantu horrek. ‘Kalanbreak’ hirugarren diskoan (Elkar, 1998), bere musikari ukitu modernoagoa eman nahi izan zion taldeak. Geroago etorri zen ‘Egunon’, taldearen diskorik pertsonalena. Mezu baikorra zabaldu nahi zuen Gozategik, baina kantuen hitzetan eduki sozial eta politikoak pisu handia hartu zuen, bai eta maitasunak ere. ‘Goztg.kom’ diskoa kaleratu zuten 2006an, estilo arrakastatsuari eutsiz. ‘Bizi-bizirik’, berriz, 2010ekoa da.\nHogei urteko ibilbidearen errepasoa egin zuen taldeak ‘All Stars 1992-2012’ diskoan. Iaz, berriz, ‘Gozategi zuzenean 25 urte’ CDDVDa kaleratu zuten, Iruñean, Donostian eta Bilbon emandako kontzertuen soinu eta irudiekin. Urte hauetan guztietan egindako lagunak izan ziren Gozategirekin oholtza gainean: Jon Maia, Garikoitz Mendizabal, Xabi Solano, Andrea Bidart, Mikel Markez, Iker Galartza, Pirritx, Porrotx eta Marimotots eta Ainhoa Gozategi, besteak beste. Abesti propioekin sortutako zortzigarren diskoa da ‘G puntua’.\nta berriekin “arnasa” hartu dute taldekideek, sortzerakoan “emozio puntua” eragiten dutelako, eta hasierako gogo eta ilusio bera dute oraindik ere taldekideek. Nabarmena da hori haien abestietan, batik bat, Zingel kantu itsaskor eta dantzagarrian. Erritmo eta tempoetan Gozategiren “betiko doinu eta generoak” landu dituzte: kunbia, texmex-a, arinarina, fandangoa, balsa eta taldearen oinarria biltzen duen kalejira.\nLetra, melodia eta kantuen tratamendua oso gureak dira; oso gure sentitzen dugu ‘G puntua’ diskoa”\nAlaitasunarekin batera, sakontasuna sumatzen da abestietan, “gozamenak ez duelako aldarrikapen eza adierazten”. Aldarrikapena eta gozamena bide beretik doaz, beraz. Bide horretan, plazak eta kalejirak dira taldearentzat erreferenteak. Horrela azaldu du Goikoetxeak: “Gaur egun gizartean erabiltzen diren diskurtsoen egituretan askotan errua norbaiti bota behar diogu, kulpa norbaitena izan behar da; guk pentsatzen dugu herri honek aurrera egiteko egitura horiek aldatu behar dituela eta modu bakarra, edo garrantzitsuena, behintzat, kulturaren bidez da. Kulturak hartu behar du hitz egiteko modu bat, sentitzeko modu bat”, uste du taldeko baxujotzaile eta abeslariak.\nIÑIGO GOIKOETXEA Gozategi taldeko kidea\nnaz arduratu da. Asier Gozategik egin ditu azken diskoaren melodia eta letra gehienak eta Goikoetxearekin batera egin ditu konponketak. “Oso barrutik ateratako zerbait da eta oso gure sentitzen dugu”. Bizitasuna nabaritzen da diskoan, eta kontent gelditu dira emaitzarekin. ASKO ESATEKO 26 urte daramatzate plazan Gozategik eta Goikoetxeak. Gustura ari dira eta horregatik jarraitzen dute. Gozategik asko duelako esateko. Ibilbide luzea egina badute ere, hasierako ilusioarekin eta plazaz plaza euren identitatea markatzen jarraitzen dutelako. “Hasieratik dagoen zerbaitek bizirik jarraitzen du, partaideok musika sentitu eta bizitzeko moduak”, dio Goikoetxeak. Preseski, haien arteko harremanaren ardatz nagusia musika bera eta partaideek musikarekin duten harremana dela dio. “Guretzat aukera bat da gustatzen zaiguna egitea eta hori mantentzea; guk musikarekin gozatzen badugu, gainerako gauzak geroago iritsiko dira”.\nEuskal kultura plaza eta kalejiretan oinarritzen da, Goikoetxearen esanetan: “Adin, kolore eta pentsatzeko modu desberdinetako pertsonak eskutik hartuta kalejira batean elkartzen dira plazetan; benetako kultura eta herria hor sortzen dira”. Horregatik, Gozategi taldeak gizartean harremanak jorratzeko modu desberdinen alde egiten du, eta plazaren esentzia berreskuratzea da haien asmoa, besteak beste, musikaren bidez. Hala ere, aldaketa nabaritu duela dio, azken urteetan plazen “berpiztea” ematen ari delako Euskal Herrian. “Ikaragarria da ikustea gazteak eta helduak, hemengoak eta hangoak... kate batean eskutik hartuta eta dantzan, gozatzen”. MUSIKA, HARREMANAREN ARDATZ Gozategiren aurpegi ezagunak Asier eta Iñigo diren arren, hamaika lagun dituzte bidelagun eta horietako batzuen laguntzarekin kaleratu dute diskoa. Diskoaren alaitasun hori taldetasunean ere igartzen da: Ainhoa Gozategi (panderoa), David Gorospe (bateria eta perkusioak), Asier Sarasola (tronboia, tronpeta, moldaketak), Imanol Goikoetxea (gitarra elektrikoa eta akustikoa) eta Iñigo Perona (tronpeta, adarra eta irrintziak) izan dituzte bidaide. Xabi Zabala eta Angel Unzu arduratu dira haize instrumentuen moldaketaz, Asier Ercilla izan da soinu teknikaria eta Aitor Alzibar, berriz, ekoizpe-\nJakitun da Goikoetxea ez dela batere erraza 26 urtez talde bat mantentzea, bakoitzak bere bizitza duelako, baina orain arte lortu dute: “Errespetatu ditugu bakoitzaren bizi erritmoak eta gai izan gara oholtzara igotzeko hainbat urtetan”. Uda hau ez da salbuespena izango eta herriz herri arituko dira disko berria eta betiko abestiak kantatzen. “Plazak gustatzen zaizkigu, bertan ikusten dugulako jendeak nola gozatzen duen egiten duzunarekin; horrek zentzua ematen dio gure musikari”.\nAzken urteotan bizi eta sentitutakoak jaso du Gozategik ‘G puntua’ diskoan. J. E.\nJurgi Goikolea Bego Elexpe\nBilbo, Sitio, año1973 Ikus: www.elexpephotoart.com\nDatorren Datorren astean... astean... Orkatz Unai Endemaño Bidaurreta


Greba - Deia\njosu torre 09.02.2020 | 09:25\nHOGEI bat hegaldi lurrean geratuko zirela aurre-ikusi zuten. Hiru edo lau mila bidaiari urte osoan amestu izan duten oporraldiaren hasiera edo bukaera nahasiz. Urte sasoi hauek batera eta bestera joateko erabiltzen ditugulako. Ongi pentsata, beste sasoietan lanean edo ikasten jardun dutenak eskubide moduko bat dute haize berriak sentitzeko, inguru berriak ikusteko, errutinari ostiko bat eman eta ohitura berriak ikasi eta bizitzeko, bide batez. Oporrak, bidaiak, hegaldiak... ia edozeinen esku izatea, azken mende erdi bat ingurutik honako kontuak dira, ez haragokoak. Nahikoa, ohitura edota eskubide ez ezik obligazio bezala hartzeko. Hori eragoztea, ordea, Zelako pekatua!\nPekatuak pekataria behar eta balizko kaltetu haien iritzian, aireportuko langile grebalariak litzatekez lehenik, hobetu pentsatuz entrepresak ere erruren bat izango duen arren. AENAk ondotxu daki hori eta Loiuko gutxiengo zerbitzuak sakatu, hegaldi guztiak martxan ipini eta erabiltzailearen aurrean eskuak bezala aurpegia garbitu eta primerako irudia eman du. Areago, eskaintza gutxi batzuren truke hurrengo egunetarako greba deiak ere ezabatu ditu.\nEskubidez aritu garenez, igande honetan zerbitzu minimoak osatu dituzten langileeri galdetu behar. Plantilla osoaz gainkarga izugarria dutelako dira aldarrika hauek, beraz pentsatu talde murriztuaz nola ibili diren. Hauen, denen, eskubideak bai direla erabat zanpatuak eta, besteok, aireportuan ordu batzuk galdu arren babestu behar ditugunak. Ezin dut ahaztu, aspaldian, Karmelo ikastolako asanblada baten ahots pare bat nola altza ziren irakaslegoaren greba eskubidearen eskubidea zalantzan jarriz. Burua bueltatu eta sei hilabete baino luzeagoz Etxebarria faktorian greban zeuden bi gurasoarenak ziran ahotsak. Buruz burukoan, esan zidaten ez dela berdin altzairuarekin edo umeekin lan egitea. Ni ere mutua ez naiz eta "haiek, ni eta zuek langileak gara" bota nien.\nAzken lerrotxuak, zuretzat, EHko kazetari eredugarri horri, Goian (zure zeruan) Bego, Mariano Ferrer handia! Egun on!


“GU ERE SAIOAREKIN” ekimena martxan jarri du Zornotzako Mugimendu Feministak | www.amorebieta.com\nInicio Noticias “GU ERE SAIOAREKIN” ekimena martxan jarri du Zornotzako Mugimendu Feministak\n“GU ERE SAIOAREKIN” ekimena martxan jarri du Zornotzako Mugimendu Feministak\n13/13 sumarioaren baitan auziperatua dagoen Saioa Agirre Arauko zornotzarrarentzat elkartasun kanpaina bat abiatzen ari da Zornotzako Mugimendu Feministak.\n“Saioa modu bortitzean atxilotu zuten 2010eko apirilaren 14an Sopelako eskolan 3 urteko umeekin lanean ari zela. 13/13 sumarioa urte hartako bost eguneko inkomunikazio aldiko tortura eta mehatxupean egindako deklarazioetan oinarrituta dago. Saioaren kasuan, emakume izate hutsagatik eraso sexistak jasan zituen. Fiskaltzak 7 urteko espetxe-zigorra eskatzen du harentzat”.\nHorren aurrean aurrera pausu bat eman, eta Zornotzako eragile, alderdi, sindikatu, elkarte eta norbanako guztiak babesa ematera eta lerratzera animatu nahi dituzte. “Norabide horretan, zuen babesa ere beharrezko dela deritzogu”.\n“Kanpainan zehar traola bi erabiliko ditugu; #GuEreSaioarekin (talde edo elkarte baten kasuan), #NiEreSaioarekin (norbanakoen kasuan). Orri zuri bat hartu, traolako lemarekin batera nahi den elkartasun mezutxoa idatzi eta talde argazki bat ateratzea besterik ez da. Argazkiak helbide honetara(zornotzakotaldefeminista@gmail.com), edo sare sozialetara bidali (@zornotzakotaldefeminista, @suhaziak), eta jaso ahala argitaratzen joango gara”.\nHau ez delako gure bakea, Saioak elkartasun feminista osoa behar du, eta zuek ere beharrezkoak zarete.\nBestalde, 13/13 EPAIKETARI EZ! plataformak martxan jarri duen sinadura bilketarekin bat egiten dugu eta gure aldetik ere dei egiten diegu herriko elkarte, eragile, hezkuntza komunitateko zentroak eta norbanakoak parte hartzera.\nArtículo anteriorIñigo Vélez de Mendizabal continúa como entrenador de la SDA\nArtículo siguienteEl espacio itinerante “Creactivity” visitará Amorebieta esta semana\nMaite Ollokiegi Otaola 2021/06/21 At 6:46 pm\nNi ere Saioarekin. Indarra eta aurrera!!


"Bertoko egileak ezagutu behar dira, eta euren lanak zabaldu" - Busturialdeko Hitza : Busturialdeko Hitza\nRikardo Abaunza artista\n"Bertoko egileak ezagutu behar dira, eta euren lanak zabaldu"\nGernika-Lumoko artista da Abaunza, eta Kultur Etxeko zuzendari legez lan egin du azken 31 urteetan; iaz jubilatu zen. Udalerriko kultura maila "onean" dagoela deritzo.\nGernika-Lumoko Kultur Etxea izan da Rikardo Abaunza artista gernikarraren etxea 31 urte luzez. Iaz zuzendari kargua utzi zuen, eta orain, bere pasioa denari denbora gehiago eskaintzen dio: margotzeari. Hala, berak hainbat urtez antolatutako Gernikarte erakusketan parte hartu du, eta proiektu berriak prestatzen dabil. Gernikak eta bonbardaketak herritarren sormenean zenbat eragin duen aztertzen duen katalogoa egin gura du hain zuzen; lanak bilatzen dabil.\nGero eta jende gehiagok parte hartzen du erakusketetan. Azken urteetan hasi egin ahal da sortzaile kopurua udalerrian?\nJende asko dabil artearen munduan Gernika-Lumon. Gernikarten biltzen diren artistez gain, arteskolako ikasleak edota argazkigintzagaz zerikusia dutenak ere badaude. Badago artea lantzen duen jendea. Hasi nintzenetik gaur egunera arte hasi egin dira ekintza eta parte hartzaile kopurua. Hala ere, erakusketetara gerturatzen den ikusleak gero eta gutxiago direla uste dut; lehen jende gehiago gerturatzen zen Kultur Etxeko zein Elai-Alaiko erakusketetara. Antzerkiagaz ere berdina gertatzen da. Hilero-hilero bildumak ikustera etortzea ez da ohitura zaila, baina ez da hori gertatzen. Ohitura galdu da.\nDiziplina eta artista ezberdinen aterpe izaten da Kultur Etxea hainbat urtez.\nGauza desberdinak landu ditugu, eta eskualdeko herritarrei zein artistei lehentasuna ematen diegu beti. Urtean 300 artista ingururen lanak jasotzen ditugu. Herriz herri erakusketak ikusten joaten gara, eta jende gaztearen berri izaten dugu. Bertoko egileak ezagutu behar dira, eta euren lanak ikusi eta zabaldu.\nEskualdeko artisten etorkizuna zelan ikusten duzu?\nMusika mailan esanguratsua da Gernika-Lumo. Talde asko daude, maila onekoak gainera. Orain dela 20 urte ez genuen pentsatuko daukagun udal musika eskola edukitzea, ez eta Julia Foruria musika ikastegiko maila edukitzea ere. Kultur Etxean ere gogor egiten dute lan arduradunek, eta Astran ere hainbat dira antolatzen diren ekintzak. 17.000 biztanleko herri batentzako Gernikan dagoen kultur aberastasuna esanguratsua da. Elkarteak ere arlo guztietakoak daude. Hala ere, gazteak gehiago inplikatu behar dira. Gustuak aldatzen doaz, eta orain bideo eta arlo digitalean dabil lehen baino gazte gehiago. Hala, etorkizuna ondo ikusten dut.\nKulturan inbertitzea beharrezkoa da.\nKulturan inbertitzeak ez dauka segituko erantzuna. Ez da jarraian irabaziak ikusteko arloa. Politika mailan jarraian ikusten da egindako inbertsioak zenbateko erantzuna daukan, baina kulturan ez da hori gertatzen. Urteen joanagaz ikusi behar dira emaitzak, eta orduan egin behar dira hausnarketak. Udalerriaren kasuan, asko inbertitu dugu musikan, eta ikustekoa da daukagun musika banda. Epe luzeko inbertsioa da kultura.\nZer da Kultur Etxeko zuzendaria izanda gehien ikasi duzuna?\nArlo guztietako jendea ezagutu dut, eta antolakuntza mailan asko ikasi dut. Zuzendari izan naizen legez, alde bateko zein bestekoekin batu naiz, eta denei aukerak ematen saiatu. Hala ere, askok eurena dela garrantzitsuena pentsatu izan dute beti, eta hori bideratu beharreko gauza da; akats nabarmena. Alde bateko zein bestekoen iritziak jaso eta bideratu behar izan ditut.\nBeti gustatu izan zait musikaren zein artearen inguruan mugitzea. Historia asko landu dut, eta niretzako ederra izan da arlo guzti horietako jende ezagun eta ez hain ezagunekin topo egitea. Sortzaileen inplikazioa ikustea ederra da, bakoitzak bere erara. Kanpoko jende eta artista asko ezagutu ditut, eta horiekin gustiekin kontaktua edukitzea ederra izan da. Halaber, Gernika-Lumok parte hartu zuen Bakearen Bidearen prozesuan parte hartzea da momenturik “berezienetakoa” niretzat.\nZein da zuretzako unerik azpimarragarriena?\nBonbardaketaren urteurrenetako ekintzak antolatzea izan da zuzendari bezala izandako esperientziako onena. Beharrezkoa ikusten genuen urteurrenean pograma kultural ona antolatzea, eta lortu genuen; Gernika Sariak bultzatu ditugu besteak beste. Hala ere, bizitako beste momentu on asko ere badira azpimarragarriak.\nAsko miresten dituzun hainbat artistak ezagutzeko aukera eduki duzu?\nNestor Basterretxea, Eduardo Txillida… asko dira ezagutu ditudan artistak. Basterretxeagaz askotan egon naiz, eta berarekin proiektuak prestatu ditut. Gainera, Astraliako, Austriako zein Alemaniako beste hainbat artista ezagun ezagutu ditut. Batzuk Kultur Etxean egon dira, eta beste batzuekin euren erakusketak koordinatu ditut. Euskal Herriko zein atzerriko beste Kultur Etxeetako arduradun askogaz egon izan naiz, hainbat eta hainbat proiektutan buru-belarri sartuta, eta horrek artista berriak ezagutzeko aukera ere eman dit.\nArtearen munduan jarraituko duzu? Zein proiekturekin zabiltza orain?\nOrain denbora daukat nire bokazioa den hori egiteko, hau da, margotzeko. Hori da beti egin gura izan dudana, eta egiten ahalegindu naizena. Orain arte ez dut denbora nahikorik eduki, baina orain badaukat, eta margotzen jarraitzen dut. Gainera, proiektu berriak ditut esku artean. Gernikagaz eta bonbardaketagaz zerikusia daukaten lanak ditugu Kultur Etxean batuta, eta horiek eta beste hainbat bildu gura ditut. Izan ere, bonbardaketak herriko sorkuntzarako zer suposatu duen landu gura dut. Arte, musika zein literatur mailako materiala batzen nabil handik eta hemendik. Horiek guztiak batuta, katalogo bat egiteko asmoa daukat, eta horrekin, artista guztiek memoria lantzeko egindako lana eskertu gura dut. Apurka apurka albisteak aurkitzen gabiltza.\nErlazionatutako edukiaRikardo Abaunza artistaren lana omentzen du aurten Gernikartek


Kliklap bideo lehiaketaren bigarren edizioa martxan da — Gaztezulo\nKliklap bideo lehiaketaren bigarren edizioa martxan da\nKliklap bideo lehiaketaren bigarren edizioa martxan da https://www.gaztezulo.eus/albisteak/kliklap-bideo-lehiaketaren-bigarren-edizioa-martxan-da https://www.gaztezulo.eus/albisteak/kliklap-bideo-lehiaketaren-bigarren-edizioa-martxan-da/@@download/image/2011853314kliklap_bideo.jpg\nKanaldude herri telebistaren babesaz antolatutako ekimenak bi kategoria bereiziko ditu: bideo filmaketa batetik, eta gidoi idazketa bestetik. Emaitzak eta irabazlearen izena datorren irailaren 30etik urriaren 3ra Arrosan iraganen den Festirudi festibalaren bigarren edizioan ezagutaraziko dituzte.\nKliklap bide lehiaketak ikus-entzunezkoen esparrua gogoko duten gazteen sormenari bide ematea du helburu. Kanaldude euskarazko herri telebista ekoizten duen enpresak, Aldudarrak Bideo enpresak antolatu du bigarren urtez, eta dagoeneko zabalik da lanak bidaltzeko epea.\nAurtengo lehiaketak, iaz ez bezala, bi kategoria hartuko ditu aintzat, biak ala biak euskarazkoak. Betetik, bideo lehiaketa erreportaia, fikzioa, bideo musikala\ndenetarik onartzen da; eta bestetik, berrikuntza gisa, gidoi lehiaketa, azken honetan gailentzen denak, gainera, aukera izango du Aldudarrak Bideo enpresaren laguntzaz proiektua aurrera eraman eta filmatzeko.\nGaia, ordea, bakarra da bi kategorietarako: Euskal\nHitz bakarra irudimenari hegan egiten uzteko. Parte hartu nahi duen orok proposamenak entregatzeko epea zabalik du iragan uztailaren 11tik datorren irailaren 20ra arte. Izan ere, antolatzaileek irailaren 30ean hasi eta urriaren 2an amaituko den Festirudi festibalean zehar jakinaraziko dituzte irabazleen izenak.\nInformazio gehiago eta sarien berri, hemen.\nKliklap bideo lehiaketa hau Festirudi jaialdiari begira antolatu du Aldudarrak Bideo enpresak. Bigarren edizio honetan, Arrosa (Baxe Nafarroa) izango du plaza festibalak. Hiru egunez irailaren 30etik urriaren 2ra arte, animazio desberdinak izanen dira. Kanaldude Pro esku huskako lehiaketa jokatuko da adibidez, bideo tailerretan parte hartzeko aukera ere izango da eta Euskal Herriko hainbat telebista proiektutako ordezkari eta kudeatzaileak ezagutu ahal izango ditu interesa duenak.\nKliklap bideo lehiaketari dagokionez, larunbat eguerdian urriak 1 jakinaraziko dituzte irabazleen izenak Arrosako zinema aretoan.


orain diseinua! euskadi eta industria erakusketa Tabakaleran -\n11/11/2019 Bea Ansola Garate\tUtzi iruzkin bat\nOrain diseinua! euskadi eta industria ekimenak industria-produktu sorta bat aurkezten du Euskadiko enpresek ekoizten duten diseinua ezagutzera emateko helburuarekin. Ehun enpresa baino gehiago aztertu ondoren, 40 enpresetako eta bilduma publiko nahiz pribatuetako 120 lan aukeratu dituzte, horietako bat Elgoibarko Makina Erremintaren Museoko Profilen Ijezteko Makina.\nErakusketak ibilbide kronologiko bat egiten du euskal diseinuaren historian zehar, XIX. mendearen amaieratik gaur egunera arte. Mota askotako lanak daude ikusgai: artisautza-lanak, armagintza-produktu eta -tresnak, makinak eta lanabesak, eraikuntzarekin, ehungintzarekin, altzariekin eta kirolarekin lotutako obrak… orain diseinua! euskadi eta industria Gillermo Zuaznabarrek zuzendutako erakusketa bat da.\nAurreko sarreraMartxan da ‘Bizilabe’, zientziarekiko eta teknologiarekiko interesa eta motibazioa butzatzeko guneaHurrengo sarrera‘Emakumeak industrian’ argazki-erakusketa Museoan azaroaren 16an


Panda doktorearen jatetxea | Energia hazteko\nPanda doktorearen jatetxea\n1,50 euro Google Play-n, iPhone gailuetarako doakoa.\nPanda doktorearen jatetxea umeentzako aplikazioa haur hezkuntzako eta lehen hezkuntzako lehenengo ikasturteetako ikasleak sukaldaritzaren eta elikadura osasungarriaren mundura hurbilduko dituen aplikazioa da.\nPertsonaia dibertigarriak agertuko dira Panda doktorearen jatetxean, besteak beste, katutxo polit bat edo tutua jantzita daraman elefante maitagarri bat. Umeek Panda doktoreari lagunduko diote bisitari berezi horiek eskatzen dituzten plater osasungarriak prestatzen.\nUmeentzako app hau –mugikorretan edo tabletetan erabil daiteke- baliabide hezitzaile interesgarria da, izan ere, ikasleei dibertitzeko aukera ematen die sukaldaritzarekin eta plater osasungarriak prestatzearekin lotutako zeregin batzuk ikasten dituzten bitartean. Besteak beste, ikasiko dute platerak garbitzen, azenarioak mozten, bai eta mofeta jaun zorrotzaren eta gainontzeko pertsonaien gozamenerako izango den arrautza nahasi dastagarri bat ere egiten.


OnePlus telefonoa zure datuak biltzen ditu - Iparra.eus\n– Telefono zenbakia.\n– IMEI (Telefonoaren identifikazio zenbakia).\n– Erabilitako sare desberdinak.\n– MAC (Telefonoaren sare txartelaren identifikazioa).\n– Erabili diren aplikazio zerrenda eta iraupena.\n– Bateriaren egoera.\n– Telefonoa noiz blokeatu eta desblokeatu den.\n– Blokeatuta egotekotan, pantaila aktibatu den edo ez.\n– Wifi sareak identifikatu.\nKonpontzeko ez da batere erreza, horrela adierazi dute Hacker News web orritik. Prozesu nahiko zaila egin behar da, horretarako hemen utziko dizuet haien web orriko lotura (sakatu hemen .


David Plaren kontrako euroagindu eskaera aztertuko dute Parisen | Euskal Herria | KAZETA\nDavid Plaren kontrako euroagindu eskaera aztertuko dute Parisen\nApirilean aske gelditu zen David Plaren kontra espainiar justiziak galdegindako euroagindu eskaera aztertuko du azaroaren 20an, asteazkenean, Parisko Dei Auzitegiak. Euskal preso ohiaren egoera eta Madrilera eramana izateko duen arriskua salatzeko, elkarretaratzea antolatu dute Hendaian.\nKazeta|2019/11/20|0 iruzkin Eguneratua:\nDavid Pla ETAko militante ohia. © Guillaume FAUVEAU\nAuzitegi Nazional espainiarrak David Pla euskal preso ohiaren kontrako euroagindu eskaera joan den irailaren 25ean aztertu zuen Parisko Dei Auzitegiak. Erabakia azaroaren 20ra gibelatu zuen eta beraz, egun horretan jakinen da euskal militantearen egoera zertan geldituko den. Hiru aukera aitzin ikusten dira: euroagindua onartzea, errefusatzea edo auzitegiak Madrili informazio gehigarria galdegitea.\nDavid Pla 2010ean atxilotu zuten Hendaian, baina egun gutira utzi zuten aske, neholako baldintzarik ezarri gabe eta frantziar Estatuan auzi judizialik ideki gabe. Ildo horretan, euskal presoen aldeko lanean diharduen Ipar Euskal Herriko Elkartasunak oroitarazi du "aferak ez lukeela auzi judizialik izan beharko".\nXantiana Cachenaut defentsaren abokatuak polizia frantsesak idatzitako txostenak erabili zituen joan den iraileko auzi saioan. Izan ere, kargurik gabe aske gelditu zen Pla eta poliziak berak 2018ko maiatzean txosten berri batean berretsi egin zuen bere kontrako kargurik ez zela.\nAlta, Espainiar Auzitegi Nazionalak 2008an Landetan bilkura batean parte hartu izana leporatzen dio Plari, baina aipatu txostenek akusazio hori gezurtatu egiten dute, polizia frantsesak Parisen zela aipatzen baitu. Prokuradoreak, haatik, espainiar justiziaren eskaerarekin bat egin eta euroagindua onartua izan dadin eskatu zuen.\nKonfinatua edo kanporatua izateko arriskua\nDavid Plak bost urteko kartzela zigorra jaso ondotik, Osnyko presondegian zegoela frantziar lurraldean egoteko urtebeteko debekuaren jakinarazpena igorri zioten, Val d'Oiseko prefeturak azken mementoan hala erabakirik.\nHastapen batean agindu administratibo hori onartua izan zen, baina euskal preso ohiaren abokatuek Versailleseko Dei Auzitegian helegitea jarri zuten. Auzitegiak eskaera hori ukatu egin bazuen ere, neurri administratibo horren gauzapena euroaginduaren auzia ebatzi arte gibelatu zuen.\nOndorioz, auzitegiak azaroaren 20an euroagindua errefusatuko balu ere, agindu administratibo horrek David Pla konfinatua izatea ekar dezake. Aldiz, euroagindua onartuko balitz, euskal militanteak berehala kanporatua izateko arriskua izanen luke.\nElkarretaratzea Hendaian eta ordezkaritza Parisen\nHendaian bizi den iruindarrak espainiar Auzitegi Nazionalaren aitzinera eramana izan dezakeen arriskua ikusirik, Ipar Euskal Herriko Elkartasuna elkarteak euroaginduaren kontrako elkarretaratzean parte hartzeko deia luzatu du azaroaren 20an berean, arratseko 19.00etan Hendaiako Gaztelu Zaharreko biribilgunean.\nBestalde, EH Baiko Jokin Etxebarria eta EH Bilduko Julen Arzuaga Parisen izanen dira azaroaren 20an, gisa horretan David Plari sustengua adierazteko. 13.30ean prentsaren aitzineko adierazpenak eginen dituzte bi ordezkari abertzaleek.\nDavid Plaren kontrako euroaginduari bide eman dio Parisek